cyanic-selkie/wikianc huggingface dataset:
ಸೌದಿ ಅರಬಿಯನ್ ಏರ್ ಏರ್ಲೈನ್ಸ್
ಆನ್ ಬೋರ್ಡ್ ಸೌದಿ ಅರೇಬಿಯನ್ ಏರ್
ಸೌದಿ ಅರೇಬಿಯನ್ ಏರ್ಲೈನ್ಸ್ 1945 ರಲ್ಲಿ ಯು.ಎಸ್. ಅಧ್ಯಕ್ಷ ಫ್ರಾಂಕ್ಲಿನ್ ಡಿ. ರೂಸ್ವೆಲ್ಟ್ ಅವರ ಕಿಂಗ್ ಅಬ್ದುಲ್ ಅಜೀಜ್ಗೆ ಕೇವಲ ಒಂದು ವಿಮಾನವನ್ನು ನೀಡಿದೆ. ಇದು ಒಂದು ಅವಳಿ ಎಂಜಿನ್ DC-3 (ಡಕೋಟಾ) HZ-AAX ವಾಹಕವಾಗಿತ್ತು. ವಿಮಾನವು ಇಡೀ ಫ್ಲೀಟ್ನೊಂದಿಗೆ ಈಗ ಇದು ವಿಶ್ವದ ಅತಿದೊಡ್ಡ ವಿಮಾನಯಾನ ಸಂಸ್ಥೆಯಾಗಿ ಹೊರಹೊಮ್ಮಿದೆ. ಇದು ವಾಯುಯಾನ ವಲಯದಲ್ಲಿ ಎರಡನೇ ಅತಿದೊಡ್ಡ ಜಾಗತಿಕ ಮೈತ್ರಿಯಾದ ಸ್ಕೈ ಟೀಮಿನ ಒಂದು ಭಾಗವಾಗಿದೆ.
ಈ ರಾಯಲ್ ಏರ್ಲೈನ್ ಹಲವಾರು ಪ್ರಶಸ್ತಿಗಳ ವಿಜೇತ ಮತ್ತು 2004 ರಲ್ಲಿ 'ಬೆಸ್ಟ್ ಮಿಡಲ್ ಈಸ್ಟ್ ಮತ್ತು ನಾರ್ತ್ ಆಫ್ರಿಕಾ ಏರ್ಲೈನ್ಸ್' ಎಂದು ತನ್ನ ಅತ್ಯುತ್ತಮ ಸಾಧನೆಯ ಸ್ವೀಕೃತಿಯಲ್ಲಿ ಸಿಲ್ವರ್ ಮೆನಾ ಟ್ರಾವೆಲ್ ಪ್ರಶಸ್ತಿಯನ್ನು ಹೆಮ್ಮೆಯಿಂದ ಹೊಂದಿದೆ.
ಸಂಪರ್ಕ ಮತ್ತು ಫ್ಲೀಟ್ ಮಾಹಿತಿ
ಸೌದಿ ಏರ್ಲೈನ್ಸ್ ಬುಕಿಂಗ್ ಅನ್ನು 139 ಕ್ಕಿಂತಲೂ ಹೆಚ್ಚಿನ ವಿಮಾನಗಳನ್ನು ಒಳಗೊಂಡಿರುವ ರಾಜ್ಯ-ಆಫ್-ಆರ್ಟ್ ಫ್ಲೀಟ್ನಲ್ಲಿ ತಯಾರಿಸಬಹುದು, ಇದರಲ್ಲಿ ಇತ್ತೀಚಿನ ಮತ್ತು ಅತ್ಯಂತ ಮುಂದುವರೆದ ವಿಶಾಲ-ದೇಹ ಜೆಟ್ಗಳು ಕೂಡ ಲಭ್ಯವಿದೆ: ಬೋಯಿಂಗ್ B747-400s, B747-300s, B747-100s, B777 -200, ಏರ್ಬಸ್ A300-600s, MD-11s ಮತ್ತು MD90s.
ಸೌದಿ ಏರ್ಲೈನ್ಸ್ ವಿಮಾನ ವೇಳಾಪಟ್ಟಿಯು ಏರ್ಲೈನ್ ಮಧ್ಯಪ್ರಾಚ್ಯವನ್ನು ಕೇಂದ್ರೀಕರಿಸುತ್ತದೆ ಆದರೆ ಉತ್ತರ ಅಮೆರಿಕಾ, ಆಫ್ರಿಕಾ, ಯುರೋಪ್ ಮತ್ತು ಏಶಿಯಾಗಳಿಗೆ ಸಹ ಹಾರಿದೆ ಎಂದು ತೋರಿಸುತ್ತದೆ. ಈ ವಿಮಾನಯಾನ ಕೋಡ್-ಹಂಚಿಕೆ ವಿಮಾನಗಳನ್ನು ನೀವು ಇತರ ಸ್ಥಳಗಳಿಗೆ ಬಳಸಬಹುದು.
ಬಾಹ್ಯ ಕೊಂಡಿಗಳು
ವರ್ಗ : ವಿಮಾನಯಾನ ಕಂಪನಿಗಳು
ಕೇಶವನ್ ವೆಳುತ್ತಾಟ್
ಕೇಶವನ್ ವೆಳುತ್ತಾಟ್ (ಹುಟ್ಟು ೧೯೫೧) ರವರು ಕೇರಳ ಮೂಲದ ಭಾರತೀಯ ಇತಿಹಾಸಜ್ಞ ಮತ್ತು ಶಿಕ್ಷಣ ತಜ್ಞ. ಅವರು ಮಧ್ಯಯುಗದ ದಕ್ಷಿಣ ಭಾರತೀಯ ಇತಿಹಾಸದಲ್ಲಿ ವಿಶೇಷ ಪರಿಣತರು. ಅವರು ಶಾಸನ ತಜ್ಞರು ಮತ್ತು ಸಂಸ್ಕೃತ, ತಮಿಳು, ಕನ್ನಡ ಮತ್ತು ಮಲಯಾಳಂ ಭಾಷೆಗಳನ್ನು ತಿಳಿದಿದ್ದರು.
ವೃತ್ತಿ
ವೆಳುತ್ತಾಟ್ ರವರು ತಮ್ಮ ಪದವಿ ಶಿಕ್ಷಣವನ್ನು ನ್ಯಾಷನಲ್ ಕೌನ್ಸಿಲ್ ಫಾರ್ ರೂರಲ್ ಎಜುಕೇಶನ್ ನಿಂದಲೂ, ಸ್ನಾತಕೋತ್ತರ ಪದವಿಯನ್ನು ಕೇರಳದ ಕೋಯೀಕೋಡ್ ವಿಶ್ವವಿದ್ಯಾಲಯದಿಂದಲೂ (೧೯೭೪), ಎಮ್. ಫಿಲ್. ಪದವಿಯನ್ನು ದೆಹಲಿಯ ಜವಾಹರಲಾಲ್ ನೆಹರು ವಿಶ್ವವಿದ್ಯಾನಿಲಯದಿಂದಲೂ (೧೯೭೮) ಮತ್ತು ಡಾಕ್ಟರೇಟ್ ಪದವಿಯನ್ನು ಕೋಯೀಕೋಡ್ ವಿಶ್ವವಿದ್ಯಾಲಯದಿಂದಲೂ (೧೯೮೭) ಪಡೆದರು. ಅವರು ಇತಿಹಾಸಕಾರರಾದ ಎಮ್. ಜಿ. ಎಸ್. ನಾರಾಯಣ್. ರವರ ವಿದ್ಯಾರ್ಥಿಯಾಗಿದ್ದರು.
ವೆಳುತ್ತಾಟ್ ರವರು ೧೯೭೫ ರಲ್ಲಿ ಕೇರಳ ಸರ್ಕಾರಿ ಕಾಲೇಜು ಶಿಕ್ಷಕರಾಗಿ ತಮ್ಮ ವೃತ್ತಿಜೀವನವನ್ನು ಪ್ರಾರಂಭಿಸಿದರು. ೧೯೮೨ ರಲ್ಲಿ ಅವರು ಹೊಸದಾಗಿ ರೂಪುಗೊಂಡ ಮಂಗಳೂರು ವಿಶ್ವವಿದ್ಯಾನಿಲಯಕ್ಕೆ ತೆರಳಿದರು. ವೆಳುತ್ತಾಟ್ ರವರು ೨೦೦೮ ರಲ್ಲಿ ಇತಿಹಾಸ ವಿಭಾಗದ ಪ್ರಾಧ್ಯಾಪಕ ಮತ್ತು ಅಧ್ಯಕ್ಷರಾಗಿ ನಿವೃತ್ತರಾದರು. ಅವರು ದೆಹಲಿ ವಿಶ್ವವಿದ್ಯಾನಿಲಯದಲ್ಲಿ ಇತಿಹಾಸದ ಪ್ರಾಧ್ಯಾಪಕರಾಗಿಯೂ ಸೇವೆ ಸಲ್ಲಿಸಿದರು.
ಅವರು ಪ್ಯಾರಿಸ್‌ನ ಎಕೋಲ್ ಪ್ರಾಟಿಕ್ ಡೆಸ್ ಹಾಟ್ಸ್ ಎಟುಡೆಸ್‌ ಹಾಗೂ ಮೈಸನ್ ಡೆಸ್ ಸೈನ್ಸಸ್ ಡೆ ಎಲ್'ಹೋಮ್, ನವದೆಹಲಿಯ ಜವಾಹರಲಾಲ್ ನೆಹರು ವಿಶ್ವವಿದ್ಯಾಲಯ, ಕೇರಳದ ಮಹಾತ್ಮಾ ಗಾಂಧಿ ವಿಶ್ವವಿದ್ಯಾಲಯ,  ಮತ್ತು ಹೈದರಾಬಾದ್ ವಿಶ್ವವಿದ್ಯಾಲಯದಲ್ಲಿ ಸಂದರ್ಶಕ ಪ್ರಾಧ್ಯಾಪಕರಾಗಿದ್ದರು. ಅವರು ಭಾರತೀಯ ಇತಿಹಾಸ ಕಾಂಗ್ರೆಸ್‌ನ ಅಜೀವ ಸದಸ್ಯರಾಗಿದ್ದಾರೆ. ಅವರು ಭಾರತದಲ್ಲಿನ ವಿಶ್ವವಿದ್ಯಾನಿಲಯಗಳು ಮತ್ತು ಕಾಲೇಜುಗಳನ್ನು ಮೌಲ್ಯಮಾಪನ ಮಾಡುವ ರಾಷ್ಟ್ರೀಯ ಮೌಲ್ಯಮಾಪನ ಮತ್ತು ಮಾನ್ಯತೆ ಮಂಡಳಿ (NAAC) ಯೊಂದಿಗೆ ಸಹ ಸಂಬಂಧ ಹೊಂದಿದ್ದರು.
ಉಲ್ಲೇಖಗಳು
ವರ್ಗ:೧೯೫೧ ಜನನ ವರ್ಗ:ಜೀವಂತ ವ್ಯಕ್ತಿಗಳು
ಶಾಂತಿನಾಥ ಸ್ವಾಮಿ ಗುರುಬಸದಿ
ಪೀಠಿಕೆ
ಶ್ರೀ ಶಾಂತಿನಾಥ ಸ್ವಾಮಿಯ ಈ ಬಸದಿ ಕಾರ್ಕಳದಲ್ಲಿ ಒಂದು ಪ್ರಸಿದ್ಧವಾದ ಜಿನಮಂದಿರ. ಇಲ್ಲಿ ಪೂಜಿಸುವ ಮೂಲ ನಾಯಕ ಶ್ರೀ ಶಾಂತಿನಾಥ ಸ್ವಾಮಿ.
ವಿನ್ಯಾಸ
ಮುಂಭಾಗದಲ್ಲಿ ಮಾನಸ್ತಂಭವಿದೆ. ನಿಷಿಧಿ ಬಸದಿಯಿದೆ. ಈ ಬಸದಿಯಲ್ಲಿ ಶ್ರೀ ಶಾಂತಿನಾಥ ಸ್ವಾಮಿಯ ಜೊತೆಯಲ್ಲಿ ಭಗವಾನ್ ಆದಿನಾಥ, ಧರ್ಮನಾಥ ಮತ್ತು ಕುಂಥುನಾಥರನ್ನೂ ಕೂಡ ಪೂಜಿಸಲಾಗುತ್ತದೆ.
ಮಾರ್ಗ
ಈ ಬಸದಿಯು ತಾಲೂಕು ಕೇಂದ್ರದಿಂದ ಸುಮಾರು ಎರಡು ಕಿಲೋಮೀಟರ್ ದೂರದಲ್ಲಿದೆ. ಈ ಬಸದಿಯು ಕಾರ್ಕಳದ ಶ್ರೀಮಠಕ್ಕೆ ಸೇರಿದೆ. ಶಿಲಾಮಯವಾಗಿದ್ದು,ಹೊರಗಡೆಯಿಂದ ಹಂಚಿನ ಮಾಡನ್ನು ಹೊಂದಿದೆ.
ಇತಿಹಾಸ
ಈ ಬಸದಿಯನ್ನು ಕೂಡ ವೀರಪಾಂಡ್ಯ ಭೈರವ ಅರಸನ ವಂಶಸ್ಥರು ಸುಮಾರು ಏಳುನೂರು ವರ್ಷಗಳ ಹಿಂದೆ ಕಟ್ಟಿದರೆಂದು ಹೇಳುತ್ತಾರೆ. ಇದು ೨೦೦೭ರಲ್ಲಿ ಜೀರ್ಣೋದ್ಧಾರ, ಧಾಮ ಸಂಪ್ರೋಕ್ಷಣೆ ಯನ್ನು ಹೊಂದಿದೆ.
ವಾಸ್ತುಶಿಲ್ಪ
ಮುಖ್ಯ ದ್ವಾರಗಳು ಶೀಲಾಮಯವಾಗಿದೆ ಹಾಗೂ ಶಿಲೆಯ ದ್ವಾರಪಾಲಕರನ್ನು ಹೊಂದಿದೆ. ಬಸದಿ ಉತ್ತರಾಭಿಮುಖವಾಗಿದೆ. ಈ ಬಸದಿಗೆ ಮೇಗಿನ ನೆಲೆಯಿದೆ. ಇಲ್ಲಿ ೨೩ನೇ ತೀರ್ಥಂಕರರಾದ ಶ್ರೀ ಪಾರ್ಶ್ವನಾಥ ಸ್ವಾಮಿ ಪೂಜೆ ನಡೆಯುತ್ತಿದೆ. ಇಲ್ಲಿ ೨೪ ಪಂಚಲೋಹದ ತೀರ್ಥಂಕರರ ಪ್ರತ್ಯೇಕವಾದ ಮೂರ್ತಿಗಳಿವೆ. ಪದ್ಮಾವತಿ ಅಮ್ಮನವರ ಪಂಚಲೋಹದ ಮೂರ್ತಿ ಇದೆ. ಬ್ರಹ್ಮದೇವರ ಮೂರ್ತಿ ಇಲ್ಲ. ಈ ಬಸದಿಯ ಬಳಿಯಲ್ಲಿ ಪಾರಿಜಾತ ಗಿಡ ಇದೆ ಹಾಗೂ ಎದುರು ಪ್ರಾರ್ಥನಾ ಮಂಟಪಕ್ಕೆ ಹತ್ತುವಲ್ಲಿ ಗೋಡೆಯ ಮೇಲೆ ದ್ವಾರಪಾಲಕರ ಬಣ್ಣದ ಚಿತ್ರಗಳಿವೆ.
ಈ ಅಮ್ಮನವರ ಮೂರ್ತಿ ಉತ್ತರಕ್ಕೆ ಮುಖ ಮಾಡಿಕೊಂಡಿದೆ. ಒಟ್ಟಿನಲ್ಲಿ ಗರ್ಭಗೃಹ ಮಂಟಪ, ಶುಕನಾಶಿ, ನಮಸ್ಕಾರ ಮಂಟಪ, ಜಗಲಿ ಮಂಟಪ ಇದ್ದು ಅದು ಪ್ರವೇಶದ್ವಾರದವರೆಗೂ ಉದ್ದಕ್ಕೆ ಚಾಚಿಕೊಂಡಿದೆ. ಜಗಲಿ ಮಂಟಪದಲ್ಲಿ ಒಂದು ಪುರಾತನ ಹಾಗೂ ಒಂದು ನೂತನ ಶಿಲಾಶಾಸನಗಳಿವೆ. ಮೇಲಿನ ನೆಲೆಯು ಶಿಲಾಮಯವಾಗಿ ವಿಮಾನ ಸ್ತೂಪಿಗೆ ಹಂಚು ಹೊದಿಸಲಾಗಿದೆ.
ಟೀಮಾರ್
ಟೀಮಾರ್- ಈಸ್ಟ್ ಇಂಡೀಸ್ ದ್ವೀಪಸ್ತೋಮದ ಒಂದು ದ್ವೀಪ. ಜಾವಾದಿಂದ ಪೂರ್ವಕ್ಕಿರುವ, ಲೆಸರ್ ಸಂಡ ದ್ವೀಪಗಳಲ್ಲಿ ಅತ್ಯಂತ ದೊಡ್ಡದು, ಅತ್ಯಂತ ಪೂರ್ವದಲ್ಲಿರುವಂಥದು. ದ.ಅ. 8' 15'-10' 30' ಮತ್ತು ಪೂ.ರೇ. 123' 20'-127' 10' ನಡುವೆ, ಸಾವೂ ಮತ್ತು ಟೀಮಾರ್ ಸಮುದ್ರಗಳ ಮಧ್ಯೆ, ಆಸ್ಟ್ರೇಲಿಯದ ವಾಯವ್ಯಕ್ಕೆ ಸು. 400 ಮೈ. ದೂರದಲ್ಲಿ ಎದೆ. ಈ ದ್ವೀಪದ ಉದ್ದ ಸು. 300 ಮೈ. ಅಗಲ 10-65 ಮೈ. ಇದರ ಪಶ್ಚಿಮಾರ್ಧ ಇಂಡೋನೇಷ್ಯರ ಪೂರ್ವ ನೂಸ ಟಿನ್ ಗಾರ ಪ್ರಾಂತ್ಯದ ಒಂದು ಭಾಗ. ಇದರ ವಿಸ್ತೀರ್ಣ 6,120 ಚ.ಮೈ. (15,850 ಚ.ಕಿಮೀ.). ಜನಸಂಖ್ಯೆ 15,850 (1956 ಅಂ.). ಪೂರ್ವಾರ್ಧ ಪೋರ್ಚುಗೀಸ್ ವಸಾಹತು. ಇದರ ವಿಸ್ತೀರ್ಣ 5,763 ಚ.ಮೈ. (14,925 ಚ.ಕಿ.ಮೀ.). ಜನಸಂಖ್ಯೆ 6,10,541 (1970). ಇಂಡೋನೆಷ್ಯ ಭಾಗದಲ್ಲಿರುವ ಕೂಪಾಂಗ್ ಎಂಬುದು ಪೂರ್ವ ನೂಸ ಟೆನ್ ಗಾರ ಪ್ರಾಂತ್ಯದ ರಾಜಧಾನಿ. ಪೋರ್ಚುಗೀಸ್ ಟೀಮಾರಿನ ರಾಜಧಾನಿ ಡಿಲೀ. (ಎಸ್.ಎನ್.ಎಲ್.)
ಭೌತಲಕ್ಷಣ
ಪಶ್ಚಿಮ-ನೈಋತ್ಯದಿಂದ ಪೂರ್ವ ಈಶಾನ್ಯಕ್ಕೆ ಚಾಚಿಕೊಂಡಿರುವ ಟೀಮಾರ್ ದ್ವೀಪ ಪರ್ವತಮಯ. ಬೆಟ್ಟ ಮತ್ತು ಪರ್ವತ ಸೀಮೆಗಳ ನಡುನಡುವೆ ದಕ್ಷಿಣೋತ್ತರವಾಗಿ ಹಬ್ಬಿದ ಕಣಿವೆಗಳುಂಟು. ಅಲ್ಲಲ್ಲಿ ಸಣ್ಣ ಸಣ್ಣ ನದೀಬಯಲುಗಳು. ಕಡಲಂಚಿನಲ್ಲಿ ಅಲೆಗಳಿಂದ ಸಂಚಿತವಾದ ಮೈದಾನಗಳ ಸೆರಗಿನಂತೆ ಗುಲ್ಮವೃಕ್ಷಗಳು ತುಂಬಿದ ಜವುಗು ನೆಲವಿದೆ. ಅಲ್ಲಲ್ಲಿ ಎತ್ತರವಾದ ಹವಳದ ದಿಬ್ಬಗಳೂ ಉಂಟು. ದ್ವೀಪದ ಅತ್ಯುನ್ನತ ಶಿಖರ ರಾಮೆಲೌ. ಇದು ದ್ವೀಪದ ಮಧ್ಯದಲ್ಲಿದೆ. ಇದರ ಎತ್ತರ 9,711' (2,960 ಮೀ.). 7,5000'ಗಿಂತ ಎತ್ತರವಾದ ಹಲವು ಶಿಖರಗಳಿವೆ. ಇವು ಹಳೆಯ ಜ್ವಾಲಾಮುಖಿಗಳು. ದ್ವೀಪದಲ್ಲಿ ಜೀವಂತ ಜ್ವಾಲಾ ಮುಖಿಗಳಾಗಲಿ ಈಚಿನ ಜ್ವಾಲಾಮುಖೀಯ ಶಿಲೆಗಳಾಗಲಿ ಎಲ್ಲ; ಕೆಲವು ಕೆಸರು ಬುಗ್ಗೆಗಳುಂಟು. ಹಳೆಯ ಜ್ವಾಲಾಮುಖೀಯ ಶಿಲಾಪ್ರದೇಶಗಳು ಫಲವತ್ತಾಗಿವೆ. ಕಡಿವಾದ ಕಣಿವೆಗಳಲ್ಲಿ ಮಳೆಗಾಲದಲ್ಲಿ ಹರಿಯುವ ತೊರೆಗಳಿವೆ. ಆದರೆ ಅಲ್ಲಿಯ ನೆಲ ಸುಣ್ಣಕಲ್ಲಿನಿಂದ ಕೂಡಿದ್ದು, ನೀರನ್ನು ಹೀರುವ ಗುಣವುಳ್ಳದ್ದು; ನೀರಾವರಿ ಕಷ್ಟಕರ.
ವಾಯುಗುಣ
ಟೀಮಾರಿನ ವಾಯುಗುಣ ಬಹುತೇಕ ಇತರ ಈಸ್ಟ್ ಇಂಡೀಸ್ ದ್ವೀಪಗಳದ್ದಕ್ಕಿಂತ ಭಿನ್ನವಾದ್ದು. ಒಣ ಹವೆಯ ಋತು ಬಹಳ ದೀರ್ಘವಾದ್ದು. ಆಗ್ನೇಯ ಮಾನ್ಸೂನ್ ಮಾರುತಗಳು ಆಸ್ಟ್ರೇಲಿಯದ ಶುಷ್ಕ ಪ್ರದೇಶಗಳಿಂದ ಬೀಸುವುದರಿಂದ ಅವುಗಳಿಂದ ಮಳೆಯಾಗುವುದಿಲ್ಲ. ಪಶ್ಚಿಮ ಮಾನ್ಸೂನ್ ಮಾರುತುಗಳು ಮಳೆ ತರುತ್ತವೆಯಾದರೂ ಅವುಗಳ ಅವಧಿ ಕಿರಿದು; ಅಲ್ಲದೆ ಅವುಗಳಿಂದ ಮಳೆಯಾಗುವುದೂ ಅನಿಶ್ಚಿತ. ವರ್ಷಾಕಾಲ, ಮಳೆಯ ಪರಿಮಾಣ-ಇವುಗಳ ಭರವಸೆಯಿಲ್ಲ. ಮೇಲ್ಮೈಯ ಲಕ್ಷಣದಿಂದಾಗಿ ಸ್ಥಳದಿಂದ ಸ್ಥಳಕ್ಕೆ ವಾಯುಗುಣ ವ್ಯತ್ಯಾಸವಾಗುತ್ತದೆ.
ಸಸ್ಯ ಪ್ರಾಣಿಗಳು
ಟೀಮಾರ್‍ನ ಸಸ್ಯಗಳು ನಾನಾ ಬಗೆಯವು. ಸಣ್ಣ ಮರಗಳಿಂದ ಕೂಡಿದ ಸವಾನ ಮಾದರಿಯ ಎತ್ತರದ ಹುಲ್ಲುಗಾಡು ಸಾಮಾನ್ಯ. ಹಿಂದೆ ಇಲ್ಲಿ ಮಾನ್ಸೂನ್ ಕಾಡುಗಳಿದ್ದುವು. ಅನೇಕ ಶತಮಾನಗಳಿಂದ ಇವನ್ನು ಸುಡುತ್ತ ಬಂದದ್ದರ ಪರಿಣಾಮವಾಗಿ ಕಾಡುಗಳು ಬಹುತೇಕ ನಾಶವಾಗಿವೆ. ಜನವಸತಿ ಹೆಚ್ಚಾಗಿ ಇಲ್ಲದ ಎಡೆಗಳಲ್ಲಿ ಈಗಲೂ ಮಾನ್ಸೂರ್ ಕಾಡುಗಳಿವೆ. ಹಿಂದೆ ಈ ಕಾಡುಗಳಲ್ಲಿ ಶ್ರೀಗಂಧ, ಬಣ್ಣದ ಮರ, ಮೇಣ ಮುಂತಾದವು ಕೊರಕುತ್ತಿದ್ದುವು. ಮೊದಮೊದಲು ಪಾಶ್ಚಾತ್ಯ ವ್ಯಾಪಾರಿಗಳು ಇದರಿಂದ ಆಕರ್ಷಿತರಾಗಿ ಇಲ್ಲಿಗೆ ಬಂದರು. ತಗ್ಗಿನ ನೆಲದ ಹುಲ್ಲುಗಾಡುಗಳಲ್ಲಿ ತಾಳೆ ಜಾತಿಯ ಮರಗಳು ಪ್ರಧಾನವಾಗಿವೆ. ಇದಕ್ಕಿಂದ ಎತ್ತರದ ನೆಲದಲ್ಲಿರುವ ಹುಲ್ಲುಗಾವಲುಗಳು ಮೇವಿಗೆ ಅನುಕೂಲವಾಗಿರುವುವಾದರೂ 1910-14ರ ಸುಮಾರಿಗೆ ಡಚ್ಚರು ಇಲ್ಲಿಗೆ ತಂದ ದನಕರುಗಳೊಂದಿಗೆ ಇಲ್ಲಿ ಬಂದ ಅಮೆರಿಕನ್ ಮೂಲದ ಲಂಟವಾಣಿ ಪೊದೆಗಳು ಹಬ್ಬಿವೆ. ಆದರೆ ಸರದಿ ಬೇಸಾಯ ಮಾಡುವ ಜನಕ್ಕೆ ಇದು ಅನುಕೂಲಕರವೆಂದೇ ಭಾವಿಸಲಾಗಿದೆ. ಏಕೆಂದರೆ ಇವು ಬೇಗ ಬೆಳೆಯುತ್ತವೆ. ಇವನ್ನು ಸುಟ್ಟು ನೆಲವನ್ನು ಕೃಷಿಗೆ ಸಿದ್ಧಗೊಳಿಸಲು ಹೆಚ್ಚು ಕಾಳ ಬೇಕಾಗುವುದಿಲ್ಲ. ನೆಲವನ್ನು ಹೆಚ್ಚುಕಾಲ ಬೀಳು ಬಿಡಬೇಕಾಗುವುದಿಲ್ಲ.
ಜನ
ಪೂರ್ವ ಇಂಡೊನೇಷ್ಯದ ಇತರ ದ್ವೀಪಗಳಂತೆ ಇಲ್ಲಿಯ ಜನರೂ ಮಿತ್ರ ಬುಡಕಟ್ಟುಗಳವರು. ಇಲ್ಲಿಯ ಆದಿವಾಸಿಗಳು ಮೂಲತಃ ಮಲೇಷ್ಯನರು. ಆಸ್ಟ್ರಲಾಯ್ಡ್ ಅಂಶಗಳನ್ನೂ ಕಾಣಬಹುದು. ಇವರು ಮೊದಲು ಮೈದಾನಗಳಲ್ಲಿ ಹರಡಿದ್ದರು. ಇಂಡೊನೇಷ್ಯನ್-ಮಲಯ ಜನಾಂಗಗಳು ಇತರ ಇಲ್ಲಿಗೆ ಬಂದಾಗ ಇವರು ಪರ್ವತಪ್ರದೇಶಗಳಿಗೆ ಸರಿದರು. ಇಲ್ಲಿ ಚೀನೀ ಮತ್ತು ಏಷ್ಯನ್ ದೇಶಗಳ ಜನರೂ ಅಲ್ಪಸಂಖ್ಯೆಗಳಲ್ಲಿದ್ದಾರೆ. ಇಲ್ಲಿಯ ಜನ ಬಹುತೇಕ ಸ್ಥಳೀಯ ಧರ್ಮಗಳನ್ನನುಸರಿಸುತ್ತಾರೆ. ಮುಸ್ಲಿಮರೂ ಕ್ರೈಸ್ತರೂ ಉಂಟು.
ಇತಿಹಾಸ
ಇಲ್ಲಿಗೆ ಬಂದ ಐರೋಪ್ಯರಲ್ಲಿ ಪೋರ್ಚುಗೀರಸೇ ಮೊದಲಿಗರು. ಇವರು 1520ರ ಸುಮಾರಿಗೆ ಇಲ್ಲಿಗೆ ಬಂದರು. ವ್ಯಾಪಾರಿಗಳಾಗಿ ಬಂದ ಇವರನ್ನು ಆಕರ್ಷಿಸಿದ ಪದಾರ್ಥ ಗಂಧದ ಮರ. ಅನಂತರ ಇವರು ಇಲ್ಲಿ ನೆಲಸಿ ಅನೇಕ ಕಡೆಗಳಲ್ಲಿ ಕೋಠಿಗಳನ್ನು ಸ್ಥಾಪಿಸಿದರು. 1613ರ ಅನಂತರ ಇಲ್ಲಿಗೆ ಬಂದವರು ಡಚ್ಚರು. ಇವರು ಟೀಮಾರಿನ ನೈಋತ್ಯ ತುದಿಯಾದ ಕೂಪಾಂಗಿನಲ್ಲಿ ನೆಲೆಯೂರಿ ಪೋರ್ಚುಗೀಸರನ್ನು ಉತ್ತರಕ್ಕೂ ಪೂರ್ವಕ್ಕೂ ಒತ್ತರಿಸಿದರು. 1859ರಲ್ಲಿ ಡಚ್ಚರಿಗೂ ಪೋರ್ಚುಗೀಸರಿಗೂ ಆದ ಒಪ್ಪಂದದ ಪ್ರಕಾರ ಇವರಲ್ಲಿ ದ್ವೀಪದ ಹಂಚಿಕೆಯಾಯಿತು. 1904ರಲ್ಲಿ ಈ ಗಡಿಯಲ್ಲಿ ಸ್ವಲ್ಪ ಮಾರ್ಪಾಡುಗಳಾದುವು. 1949ರಲ್ಲಿ ಡಚ್ಚರು ತಮ್ಮ ಅಧೀನದಲ್ಲಿದ್ದ ದ್ವೀಪಭಾಗವನ್ನು ಇಂಡೊನೇಷ್ಯ ಗಣರಾಜ್ಯಕ್ಕೆ ವಹಿಸಿಕೊಟ್ಟರು. ಪೂರ್ವ ಟೀಮಾರಿನ ಜನರು ಪೋರ್ಚುಗೀಸ್ ಆಡಳಿತದಿಂದ ಸ್ವತಂತ್ರರಾಗಲು ಬಂಡಾಯ ಹೂಡಿದ್ದಾರೆ.
ಆರ್ಥಿಕತೆ
ಟೀಮಾರಿನ ಜನರ ಮುಖ್ಯ ಕಸುಬು ಬೇಸಾಯ. ಬೆಂಕಿ ಹಚ್ಚಿ ಕಾಡು ಸುಟ್ಟು ಮಾಡುವ ಸರದಿ ಬೇಸಾಯಕ್ರಮ ವಿಶೇಷವಾಗಿ ಜಾರಿಯಲ್ಲಿದೆ. ಎಲ್ಲರಿಗೂ ಸಾಕಾಗುವಷ್ಟು ನೆಲವಿಲ್ಲವಾದ್ದರಿಂದ ಆಗಾಗ್ಗೆ ನಡೆಯುವ ಕದನಗಳಿಂದಲೂ ಕ್ಷಾಮಗಳಿಂದಲೂ ಜನಸಂಖ್ಯೆ ಬಹಳ ಕ್ಷೀಣಿಸಿದೆ. ಜಮೀನಿನ ನಗ್ನೀಕರಣವನ್ನು ತಡೆಗಟ್ಟಲು ಈಚೆಗೆ ಪುನರರಣ್ಯೀಕರಣ ಕಾರ್ಯ ಕ್ರಮವನ್ನು ಜಾರಿಗೆ ತರಲಾಗಿದೆ. ದ್ವೀಪದ ಮುಖ್ಯ ಬೆಳೆಗಳು ಬತ್ತ, ಮುಸುಕಿನ ಜೋಳ, ಗೆಣಸು, ಇಲ್ಲಿ ಹಂದಿ, ಆಡು, ಕುದುರೆ, ಕೋಳಿ, ಎಮ್ಮೆಗಳನ್ನು ಸಾಕುತ್ತಾರೆ. ಹತ್ತಿಬಟ್ಟೆಯ ನೆಯ್ಗೆ, ಬುಟ್ಟಿ ಹೆಣಿಕೆ-ಇವು ಮುಖ್ಯ ಕೈಕಸಬುಗಳು, ಪೋರ್ಚುಗೀಸ್ ಟೀಮಾರಿನಿಂದ ಕಾಫಿ, ಗಂಧದ ಮರ, ಕೊಬ್ಬರಿ, ಮರಗೆಣಸು, ಮುಸುಕಿನ ಬೋಳ, ರಬ್ಬರ್ ಮತ್ತು ಮೇಣ ನಿರ್ಯಾತವಾಗುತ್ತವೆ. ಆಯಾತಗಳು ಜವಳಿ, ಸಿಮೆಂಟ್, ವಾಹನಗಳು, ಗೋದಿ, ಪೆಟ್ರೋಲ್ ಮುಂತಾದವು. ದಿಲೀಯಿಂದ ಒಳನಾಡಿಗೆ ಒಳ್ಳೆಯ ರಸ್ತೆಗಳಿವೆ. ಇಂಡೊನೇಷ್ಯನ್ ಟೀಮಾರ್ ಬಲು ಹಿಂದುಳಿದಿದೆ. ಡಚ್ಚರು ಆಡಳಿತದಲ್ಲಿ ಅದು ಬಹುಮಟ್ಟಿಗೆ ಹಿಂದೆಬಿತ್ತು. ಕೂಪಾಂಗ್ ನಿಂದ ಪೂರ್ವಕ್ಕೆ ಕೆಲವು ಒಳ್ಳೆಯ ರಸ್ತೆಗಳುಂಟು. ಅಲ್ಲಿ ಒಂದು ವಿಮಾನ ನಿಲ್ದಾಣವಿದೆ.
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ ವರ್ಗ:ಭೂಗೋಳ ವರ್ಗ:ದ್ವೀಪಗಳು
ಮಖಣಾಪೂರ
ಜನಸಂಖ್ಯೆ
ಗ್ರಾಮದಲ್ಲಿ ಜನಸಂಖ್ಯೆ ಸುಮಾರು 2500 ಇದೆ. ಅದರಲ್ಲಿ 1300 ಪುರುಷರು ಮತ್ತು 1200 ಮಹಿಳೆಯರು ಇದ್ದಾರೆ.
ಸಾಂಸ್ಕೃತಿಕ
ಮುಖ್ಯ ಭಾಷೆ ಕನ್ನಡ. ಆದರೆ ವಿವಿಧ ಸಂಸ್ಕೃತಿಗಳ ಪ್ರಭಾವದಿಂದಾಗಿ ಉರ್ದು, ಮರಾಠಿ ಮತ್ತು ಹಿಂದಿ ಮಿಶ್ರಿತ ವಿಶಿಷ್ಠವಾದ ಕನ್ನಡ. ಪ್ರಮುಖ ಆಹಾರ ಧಾನ್ಯ ಜೋಳ. ಜೊತೆಗೆ ಗೋಧಿ, ಅಕ್ಕಿ,ಮೆಕ್ಕೆ ಜೋಳ ಬೇಳೆಕಾಳುಗಳು. ಜವಾರಿ ಎಂದು ಗುರುತಿಸಲ್ಪಡುವ ವಿಶೇಷ ರುಚಿಯ ಕಾಯಿಪಲ್ಯ, ಸೊಪ್ಪುಗಳು ಹೆಸರುವಾಸಿ ಮತ್ತು ಸದಾಕಾಲವೂ ಲಭ್ಯ. ಜೋಳದ ರೊಟ್ಟಿ ,, ಸೇಂಗಾ ಚಟ್ನಿ,, ಎಣ್ಣಿ ಬದನೆಯಕಾಯಿ ಪಲ್ಯ,, ಕೆನೆಮೊಸರು ಕರ್ನಾಟಕದ ಮೂಲೆಮೂಲೆಗಳಲ್ಲಿ ಪ್ರಸಿದ್ಧಿ ಪಡೆದಿವೆ.
ಕಲೆ ಮತ್ತು ಸಂಸ್ಕೃತಿ
ಅಪ್ಪಟ ಉತ್ತರ ಕರ್ನಾಟಕ ಶೈಲಿಯ ಕಲೆಯನ್ನು ಒಳಗೊಂಡಿದೆ. ಪುರುಷರು ದೋತ್ರ, ನೆಹರು ಅಂಗಿ ಮತ್ತು ರೇಷ್ಮೆ  ರುಮಾಲು(ಪಟಕ) ಧರಿಸುತ್ತಾರೆ.ಮಹಿಳೆಯರು ಇಲಕಲ್ಲ ಸೀರೆ ಮತ್ತು ಖಾದಿ ಬಟ್ಟೆಗಳನ್ನು ಧರಿಸುತ್ತಾರೆ.
ಧರ್ಮ
ಗ್ರಾಮದಲ್ಲಿ ಹಿಂದೂ ಮತ್ತು ಮುಸ್ಲಿಂ  ಧರ್ಮದ ಜನರಿದ್ದಾರೆ.
ಭಾಷೆ
ಗ್ರಾಮದ ಪ್ರಮುಖ ಭಾಷೆ ಕನ್ನಡ. ಇದರೊಂದಿಗೆ ಹಿಂದಿ, ಮರಾಠಿ ಹಾಗೂ ಇಂಗ್ಲೀಷ್ ಭಾಷೆಗಳನ್ನು  ಮಾತನಾಡುತ್ತಾರೆ.
ಮಸೀದಿ
ಗ್ರಾಮದಲ್ಲಿ ಮುಸ್ಲಿಂ ಸಮುದಾಯದ ದರ್ಗಾ ಹಾಗೂ ಮಸೀದಿ ಇದೆ.
ನೀರಾವರಿ
ಗ್ರಾಮದ ಪ್ರತಿಶತ  50  ಭಾಗ ಭೂಮಿ ಕಾಲುವೆ, ತೆರದ ಬಾವಿ, ಕೊಳವೆ ಬಾವಿಯಿಂದ ನೀರಾವರಿ ಇದ್ದು  ಪ್ರಮುಖವಾಗಿ ಕಬ್ಬು, ಮೆಕ್ಕೆಜೋಳ, ಜೋಳ, ಉಳ್ಳಾಗಡ್ಡಿ (ಈರುಳ್ಳಿ), ನಿಂಬೆಹಣ್ಣು , ಪಪ್ಪಾಯ, ಅರಿಶಿನ, ನೆಲಕಡಲೆ, ಶೇಂಗಾ(ಕಡಲೆಕಾಯಿ), ಸೂರ್ಯಕಾಂತಿ , ದ್ರಾಕ್ಷಿ , ದಾಳಿಂಬೆ, ಗೋಧಿ  ಹಾಗೂ  ಇತರೆ ಬೆಳೆಗಳನ್ನು  ಬೆಳೆಯುತ್ತಾರೆ.
ಕಾಲುವೆ
ಕೃಷ್ಣಾ ನದಿಯ ಆಲಮಟ್ಟಿ ಆಣೆಕಟ್ಟುಯಿಂದ ಮುಳವಾಡ ಏತ ನೀರಾವರಿ ಕಾಲುವೆ ಕಾಲುವೆಯಿದ್ದು  ಗ್ರಾಮದಲ್ಲಿ  ಸಂಪೂರ್ಣ ಕೃಷಿಗೆ ಸಹಕಾರಿಯಾಗಿದೆ.
ಕೃಷಿ ಮತ್ತು ತೋಟಗಾರಿಕೆ
ಗ್ರಾಮದ ಪ್ರಮುಖ ಉದ್ಯೋಗವೇ ಕೃಷಿ ಮತ್ತು ತೋಟಗಾರಿಕೆಯಾಗಿದೆ. ಈ ಕ್ಷೇತ್ರದಲ್ಲಿ ಸುಮಾರು ೭೫% ಜನರು ಕೆಲಸ ಮಾಡುತ್ತಾರೆ. ಗ್ರಾಮದಲ್ಲಿ ಕೇವಲ ೧೫% ಭೂಮಿ ಮಾತ್ರ ನೀರಾವರಿ ಹೊಂದಿದೆ. ಉಳಿದ ೮೫% ಭೂಮಿ ಮಳೆಯನ್ನೇ ಅವಲಂಭಿಸಿದೆ.
ಆರ್ಥಿಕತೆ
ಗ್ರಾಮದಲ್ಲಿ ಆರ್ಥಿಕ ವ್ಯವಸ್ಥೆ  ಮಧ್ಯಮ  ತರಗತಿಯಲ್ಲಿದೆ.
ಉದ್ಯೋಗ
ಗ್ರಾಮದಲ್ಲಿ ಫಲವತ್ತಾದ ಭೂಮಿ ಇದುವುದರಿಂದ ೭೦% ಜನಸಂಖ್ಯೆ  ಕೃಷಿಯಲ್ಲಿ ನಿರತರಾಗಿದ್ದಾರೆ. ಕೃಷಿಯು ಗ್ರಾಮದ ಪ್ರಮುಖ ಉದ್ಯೋಗವಾಗಿದೆ. ಇದರೊಂದಿಗೆ ಹೈನುಗಾರಿಕೆ, ಕೋಳಿ ಸಾಕಾಣಿಕೆ, ದನಗಳ ಸಾಕಾಣಿಕೆ ಉಪ ಕಸುಬುಗಳಾಗಿವೆ.
ಬೆಳೆ
ಆಹಾರ ಬೆಳೆಗಳು
ಜೋಳ, ಗೋಧಿ, ಮೆಕ್ಕೆಜೋಳ, ಸಜ್ಜೆ, ಕಡಲೆ, ತೊಗರಿ, ಹೆಸರು ಮತ್ತು ಕಡಲೆ ಇತ್ಯಾದಿ
ವಾಣಿಜ್ಯ ಬೆಳೆಗಳು
ದ್ರಾಕ್ಷಿ, ಕಬ್ಬು, ದಾಳಿಂಬೆ, ನಿಂಬೆ, ಮಾವು, ಬಾಳೆ, ಸೂರ್ಯಕಾಂತಿ, ಅರಿಸಿಣ, ಪಪ್ಪಾಯಿ, ಕಲ್ಲಂಗಡಿ, ಉಳ್ಳಾಗಡ್ಡಿ (ಈರುಳ್ಳಿ) ಮತ್ತು ಶೇಂಗಾ(ಕಡಲೆಕಾಯಿ) ಇತ್ಯಾದಿ.
ತರಕಾರಿ ಬೆಳೆಗಳು
ಬದನೆಕಾಯಿ, ಟೊಮ್ಯಾಟೊ, ಹೀರೇಕಾಯಿ, ನುಗ್ಗೆಕಾಯಿ, ಗೆಣಸು, ಗಜ್ಜರಿ, ಮೆಣಸಿನಕಾಯಿ, ಸೌತೆಕಾಯಿ, ಮೊಲಂಗಿ, ಅವರೆಕಾಯಿ, ಪಡವಲಕಾಯಿ, ಕುಂಬಳಕಾಯಿ, ಮೆಂತೆ ಪಲ್ಲೆ ಮತ್ತು ಕೊತಂಬರಿ ಇತ್ಯಾದಿ.
ಪ್ರಾಣಿ
ತೋಳ, ನರಿ, ಹಾವು, ಮೊಲ, ನವಿಲು, ಬೆಳ್ಳಕ್ಕಿ, ಗುಬ್ಬಿ, ಕಾಗೆ, ಕೋಗಿಲೆ ಇತ್ಯಾದಿ.
ಹಬ್ಬ
ಪ್ರತಿವರ್ಷ ಕಾರ ಹುಣ್ಣುಮೆ, ಯುಗಾದಿ, ದಸರಾ, ದೀಪಾವಳಿ, ನಾಗರ ಪಂಚಮಿ, ಉರಸು ಹಾಗೂ  ಮೊಹರಮ್  ಹಬ್ಬಗಳನ್ನು ಆಚರಿಸುತ್ತಾರೆ.
ಶಿಕ್ಷಣ
ಗ್ರಾಮದಲ್ಲಿ  ಸರಕಾರಿ ಹಿರಿಯ ಪ್ರಾಥಮಿಕ ಶಾಲೆ ಇದೆ.
ಸಾಕ್ಷರತೆ
ಗ್ರಾಮದ ಸಾಕ್ಷರತೆಯ ಪ್ರಮಾಣ  ಸುಮಾರು ೬೭%. ಅದರಲ್ಲಿ ೭೫% ಪುರುಷರು ಹಾಗೂ ೫೫% ಮಹಿಳೆಯರು ಸಾಕ್ಷರತೆ ಹೊಂದಿದೆ.
ರಾಜಕೀಯ
ಗ್ರಾಮವು ಬಿಜಾಪುರ ಲೋಕಸಭಾ ಕ್ಷೇತ್ರದ ವ್ಯಾಪ್ತಿಯಲ್ಲಿ ಬರುತ್ತದೆ.
ಬಿಜಾಪುರ
ಕರ್ನಾಟಕ
ವರ್ಗ:ವಿಜಯಪೂರ ತಾಲ್ಲೂಕಿನ ಹಳ್ಳಿಗಳು
ವರ್ಗ:ಬಿಜಾಪುರ ಜಿಲ್ಲೆಯ ಪ್ರವಾಸಿ ತಾಣಗಳು ವರ್ಗ:ಬಿಜಾಪುರ ತಾಲೂಕಿನ ಪ್ರವಾಸಿ ತಾಣಗಳು
ಐನ್‍ಸ್ಟೈನ್ (ಏಕಮಾನ)
ಐನ್‌ಸ್ಟೈನ್ (ಚಿಹ್ನೆ E ) ಎಂಬುದು ಫೋಟಾನ್‌ಗಳ ಒಂದು ಮೋಲ್‌ನಲ್ಲಿನ ಶಕ್ತಿ ಎಂದು ವ್ಯಾಖ್ಯೆ ಮಾಡಲಾಗಿರುವ ಏಕಮಾನವಾಗಿದೆ (6.022 × 1023 ಫೋಟಾನ್ಗಳು). ಶಕ್ತಿಯು ತರಂಗಾಂತರಕ್ಕೆ ವಿಲೋಮ ಅನುಪಾತದಲ್ಲಿರುವುದರಿಂದ, ಈ ಏಕಮಾನವು ಆವರ್ತನಾಂಕವನ್ನು ಅವಲಂಬಿಸಿರುತ್ತದೆ. ಈ ಘಟಕವು ಅಂತರರಾಷ್ಟ್ರೀಯ ಏಕಮಾನ ವ್ಯವಸ್ಥೆ (SI) ಯ ಭಾಗವಾಗಿಲ್ಲ ಮತ್ತು ಜೌಲ್ ಎಂಬ ಏಕಮಾನವು ಇರುವ ಕಾರಣ ಅನಗತ್ಯವಾಗಿದೆ.
ದ್ಯುತಿಸಂಶ್ಲೇಷಣೆಯ ಅಧ್ಯಯನಗಳಲ್ಲಿ ಐನ್‍ಸ್ಟೈನ್ ಅನ್ನು ಕೆಲವೊಮ್ಮೆ ಫೋಟಾನ್‍ಳ ಒಂದು ಮೋಲ್‍ನ ವಿಭಿನ್ನ ವ್ಯಾಖ್ಯೆಗಳೊಡನೆ ಬಳಸಲಾಗುತ್ತದೆ. ಅಂತೆಯೇ, ದ್ಯುತಿಸಂಶ್ಲೇಷಕವಾಗಿ ಸಕ್ರಿಯ ವಿಕಿರಣವು ಹಿಂದೆ ಸಾಮಾನ್ಯವಾಗಿ ಪ್ರತಿ ಸೆಕೆಂಡಿಗೆ ಪ್ರತಿ ಚದರ ಮೀಟರ್‌ಗೆ ಇಂತಿಷ್ಟು ಮೈಕ್ರೊಐನ್‌ಸ್ಟೈನ್‌ ಎಂದು ವರದಿ ಮಾಡಲಾಗುತ್ತಿತ್ತು(μE m -2 s -1 ). ಈ ಬಳಕೆಯು SI ನ ಭಾಗವಾಗಿಲ್ಲ ಮತ್ತು ಈ ರೀತಿಯಲ್ಲಿ ಬಳಸಿದಾಗ ಅದು ಮೋಲ್‌ನೊಂದಿಗೆ ಅನಗತ್ಯವಾಗಿರುತ್ತದೆ.
ಈ ಏಕಮಾನವು ಪ್ರಮಾಣಿತ ವ್ಯಾಖ್ಯೆಯನ್ನು ಹೊಂದಿಲ್ಲ ಮತ್ತು SI ವ್ಯವಸ್ಥೆಯ ಭಾಗವಾಗಿಲ್ಲದ ಕಾರಣ, ಅದರ ಬಳಕೆಯನ್ನು ಮಾಡದಿರಲು ಸೂಚಿಸಲಾಗುತ್ತದೆ.
ಪಿತ್ತಕೋಶ
thumb
ಐನ್‍ಸ್ಟೈನ್ (ಏಕಮಾನ)
ಈ ಏಕಮಾನಕ್ಕೆ ಭೌತಶಾಸ್ತ್ರಜ್ಞ ಆಲ್ಬರ್ಟ್ ಐನ್‌ಸ್ಟೈನ್ ಅವರ ಹೆಸರನ್ನಿಡಲಾಗಿದೆ.
ಉಲ್ಲೇಖಗಳು
ವರ್ಗ:ಭೌತಶಾಸ್ತ್ರ ವರ್ಗ:ವಿಜ್ಞಾನ ಸಂಪಾದನೋತ್ಸವ ೨೦೨೨
ಪಿತ್ತಕೋಶ
ಕೆಲವು ಪ್ರಾಣಿಗಳಿಗೆ (ಕುದುರೆ) ಪಿತ್ತಕೋಶ ಇರುವುದಿಲ್ಲ. ಒಮ್ಮೊಮ್ಮೆ ಮನುಷ್ಯನ ಪಿತ್ತಕೋಶದಲ್ಲಿ ಪಿತ್ತಶೋಷಣೆಯಿಂದ ಪಿತ್ತಾಶ್ಮಗಳು (ಗಾಲ್ ಸ್ಟೋನ್ಸ್) ಉಂಟಾಗಬಹುದು. ಆಗ ಶಸ್ತ್ರಚಿಕಿತ್ಸೆಯ ಮೂಲಕ ಪಿತ್ತಕೋಶವನ್ನೇ ತೆಗೆದುಹಾಕಬೇಕಾಗಬಹುದು.
ಬಾಹ್ಯ ಸಂಪರ್ಕಗಳು
ವರ್ಗ:ಅಂಗಗಳು ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಆದಿನಾಥ ಸ್ವಾಮಿ ಬಸದಿ, ಕೆಪಾಡಿ
ಸ್ಥಳ
ಶ್ರೀ ಆದಿನಾಥ ಸ್ವಾಮಿ ಬಸದಿಯು ದಕ್ಷಿಣ ಕನ್ನಡ ಜಿಲ್ಲೆಯ ಬಂಟ್ವಾಳ ತಾಲೂಕಿನ ಆರಂಬೋಡಿ ಗ್ರಾಮದಲ್ಲಿದೆ
ಮಾರ್ಗ
ಬಸದಿಗೆ ಬೆಳ್ತಂಗಡಿ,ವೇಣೂರು, ಸಿದ್ದಕಟ್ಟೆ ಮಾರ್ಗವಾಗಿ ಚಲಿಸಿ ಒಕ್ಕಾಡಿಕೋಳಿಯಿಂದ ೧೨ ಕಾವಲು ಎಂಬಲ್ಲಿ ಮೂರುವರೆ ಕಿಲೋಮೀಟರ್ ಸಾಗಬೇಕು.
ಉಲ್ಲೇಖ
ವರ್ಗ: ಜೈನ ಧರ್ಮದ ಪುಣ್ಯ ಕ್ಷೇತ್ರಗಳು
ರೇಡಿಯೋಭೌತಶಾಸ್ತ್ರ
ರೇಡಿಯೋಭೌತಶಾಸ್ತ್ರ ("ರೇಡಿಯೋಫಿಸಿಕ್ಸ್" ) ಭೌತಶಾಸ್ತ್ರದ ಒಂದು ಶಾಖೆಯಾಗಿದ್ದು, ಕೆಲವು ರೀತಿಯ ವಿಕಿರಣಗಳ ಸೈದ್ಧಾಂತಿಕ ಮತ್ತು ಪ್ರಾಯೋಗಿಕ ಅಧ್ಯಯನ, ಅದರ ಹೊರಸೂಸುವಿಕೆ, ಪ್ರಸರಣ ಮತ್ತು ವಸ್ತುವಿನೊಂದಿಗಿನ ಪರಸ್ಪರ ಕ್ರಿಯೆಯ ಮೇಲೆ ಕೇಂದ್ರೀಕೃತವಾಗಿದೆ.
ಈ ಪದವನ್ನು ಕೆಳಗಿನ ಪ್ರಮುಖ ಅರ್ಥಗಳಲ್ಲಿ ಬಳಸಲಾಗುತ್ತದೆ:
ರೇಡಿಯೊಭೌತಶಾಸ್ತ್ರದ ಮುಖ್ಯ ಉಪಯೋಗಗಳ ಪೈಕಿ ರೇಡಿಯೊ ಸಂವಹನಗಳು, ರೇಡಿಯೊಲೊಕೇಶನ್, ರೇಡಿಯೊ ಖಗೋಳವಿಜ್ಞಾನ ಮತ್ತು ವಿಕಿರಣಶಾಸ್ತ್ರಗಳು ಒಳಗೊಂಡಿವೆ.
ಉಲ್ಲೇಖಗಳು
ವರ್ಗ:ಭೌತಶಾಸ್ತ್ರ ವರ್ಗ:ವಿಜ್ಞಾನ ಸಂಪಾದನೋತ್ಸವ ೨೦೨೨
ಉದಿತ್ ನಾರಾಯಣ್
thumb|ಉದಿತ್ ನಾರಾಯಣ್ ಉದಿತ್ ನಾರಾಯಣ್ ಝಾ (ಉದಿತ್ ನಾರಾಯಣ್ ಎ೦ದು ಪ್ರಸಿದ್ದಿ)  ಒರ್ವ ಭಾರತೀಯ ಹಿನ್ನೆಲೆ ಗಾಯಕ ಇವರು  ನೇಪಾಳಿ ಮತ್ತು ಬಾಲಿವುಡ್ ಚಲನಚಿತ್ರ ಹಾಡುಗಳ ಮೂಲಕ  ಬಹಳ ಪ್ರಖ್ಯಾತರು. ಭಾರತ ಸರ್ಕಾರದಿಂದ 2009 ರಲ್ಲಿ ಉದಿತ್ ನಾರಾಯಣ್ ಅವರಿಗೆ  ಪದ್ಮಶ್ರೀ ಪ್ರಶಸ್ತಿ ಮತ್ತು 2016 ರಲ್ಲಿ  ಪದ್ಮಭೂಷಣ ಪ್ರಶಸ್ತಿಯನ್ನು ನೀಡಲಾಯಿತು. ಅವರು ಇಲ್ಲಿಯವರೆಗು 36 ಭಾಷೆಗಳಲ್ಲಿ 25,000 ಹಾಡುಗಳನ್ನು ಹಾಡಿದ್ದಾರೆ.
ಆರಂಭಿಕ ಜೀವನ
ನಾರಾಯಣರ ಜನ್ಮಸ್ಥಳವು ಅವರ ತಾಯಿಯ ಮನೆಯಾದ ಸಪ್ತಾರಿ, ತ೦ದೆಯ ಕಡೆಯಿ೦ದ ಇವರು ಭಾರ್ಧಹ, ಸಪ್ತರಿ ಜಿಲ್ಲೆ, ಸಾಗರ್ಮಾಥಾ ವಲಯ, ನೇಪಾಳಕ್ಕೆ ಸೇರಿದವರು. ಅವರು ಭಾರತದ ಬಿಹಾರದ ಸುವಾಲ್ನ ಜಾನೇಶ್ವರ ಹೈಸ್ಕೂಲ್ನಲ್ಲಿ ಕ್ಲಾಸ್ XII  ಮುಗಿಸಿ , ಪದವಿಯನ್ನು ರತ್ನ ರಾಜ್ಯಾ ಲಕ್ಷ್ಮಿ ಕ್ಯಾಂಪಸ್, ಕಾಠ್ಮಂಡು ವಿನಲ್ಲಿ ಪಡೆದರು. ಅವರ ತಂದೆ ಹರೇಕೃಷ್ಣ ಝಾ ಒಬ್ಬ ರೈತರಾಗಿದ್ದರು ಮತ್ತು ತಾಯಿ ಭುವನೇಶ್ವರಿ ದೇವಿ ಜಾನಪದ ಗಾಯಕಿ. ಸಂಗೀತದಲ್ಲಿ ಇವರ ಆಸಕ್ತಿ ಮೂಡಲು   ಅವರ ತಾಯಿಯೆ ಕಾರಣ.
ಕನ್ನಡ ಹಾಡುಗಳು
ಜನಪ್ರಿಯ ಕನ್ನಡ ಹಾಡುಗಳು   ಎಂ.ಟಿ.ವಿ ಸಬ್ಬುಲಕ್ಷ್ಮಿಗೆ ಬಾರೆ ಬಾರೆ ಕಲ್ಯಾಣ ಮಂಟಪಕೆ ಬಾ ಎಲ್ಲಿಂದ ಆರ೦ಭವೊ ಚೂ ಬಿಡೆ ಈ ನನ್ನಾ ಕಣ್ಣಾಣೆ ನಿನ್ನ ಕ೦ಡ ಕ್ಶಣದಿ೦ದ ಕುಣಿದು ಕುಣಿದು ಬಾರೆ
References
ವರ್ಗ:೧೯೫೫ ಜನನ ವರ್ಗ:ಹಿನ್ನೆಲೆ ಗಾಯಕರು
ಅರುಣಾಚಲ ಪ್ರದೇಶ ವಿಧಾನಸಭೆ ಮತ್ತು ಚುನಾವಣೆಗಳು
ಪೀಠಿಕೆ
ಅರುಣಾಚಲ ಪ್ರದೇಶ ಭಾರತದ ಈಶಾನ್ಯದಲ್ಲಿರುವ ರಾಜ್ಯ. ಅರುಣಾಚಲ ಪ್ರದೇಶ ವಿಧಾನಸಭೆಯು  ಏಕಸಭೆಯ  ಶಾಸನಸಭೆಯ ವ್ಯವಸ್ಥೆಯನ್ನು ಹೊಂದಿದೆ’. ರಾಜ್ಯದ ರಾಜಧಾನಿ ಇಟಾನಗರ.. ಈ ವಿಧಾನಸಭೆಯು ನೇರವಾಗಿ ಏಕ ಸದಸ್ಯ  ಕ್ಷೇತ್ರಗಳಿಂದ ಚುನಾಯಿತರಾದ  60 ಸದಸ್ಯರನ್ನು   ಒಳಗೊಂಡಿರುವ ಶಾಸನ ಸಭೆಯಾಗಿದೆ.
ಇತಿಹಾಸ
ಈಶಾನ್ಯ ಫ್ರಾಂಟಿಯರ್ ಏಜೆನ್ಸಿ’(ಇಂದಿನ ಅರುಣಾಚಲ ಪ್ರದೇಶ) ಯ  ಆಡಳಿತವನ್ನು ಡಿಸೆಂಬರ್ 29, 1969 ರಂದು ಏಜೆನ್ಸಿ ಕೌನ್ಸಿಲ್, ಎಂಬ  ಉನ್ನತ ಸಮಿತಿಯು ಈ ಪ್ರದೇಶ ಆಡಳಿತ ನಡೆಸುವ ವ್ಯವಸ್ಥೆ ಬಂದಿತು. ಅಸ್ಸಾಂನ ರಾಜ್ಯಪಾಲರು ಅದರ  ಅಧ್ಯಕ್ಷರಾಗಿದ್ದರು. ಅದರ ಸ್ಥಾನದಲ್ಲಿ ಅಕ್ಟೋಬರ್ 2, 1972 ರಿಂದ ಏಜೆನ್ಸಿ  ಕೌನ್ಸಿಲ್ ಬದಲಿಗೆ ಪ್ರದೇಶ ಕೌನ್ಸಿಲ್ ನೇಮಿಸಲಾಯಿತು. 15 ಆಗಸ್ಟ್ 1975 ಪ್ರದೇಶ ಕೌನ್ಸಿಲ್ ನ್ನು ಹಂಗಾಮಿ ವಿಧಾನಸಭೆಯಾಗಿ ಪರಿವರ್ತಿಸಲಾಯಿತು. ಆರಂಭದಲ್ಲಿ, ವಿಧಾನಸಭೆಯು 33 ಸದಸ್ಯರನ್ನು ಹೊಂದಿತ್ತು., ಇದರಲ್ಲಿ, 30 ಸದಸ್ಯರು ನೇರವಾಗಿ ಏಕ ಸ್ಥಾನ ಕ್ಷೇತ್ರಗಳಿಂದ ಆಯ್ಕೆಯಾಗಿದ್ದರು ಮತ್ತು 3 ಸದಸ್ಯರು, ಕೇಂದ್ರ ಸರ್ಕಾರದಿಂದ ನೇಮಕಗೊಳ್ಳುತ್ತಿದ್ದರು.. 20 ಫೆಬ್ರವರಿ 1987 ರಂದು ಅರುಣಾಚಲ ಪ್ರದೇಶ   ರಾಜ್ಯಸ್ಥಾನಮಾನ ಗಳಿಸಿದಾಗ ಸದಸ್ಯರ  ಸಂಖ್ಯೆ 60 ಕ್ಕೆ ಏರಿತು [2]
ಉಲ್ಲೇಖ
ವರ್ಗ:ಅರುಣಾಚಲ ಪ್ರದೇಶ ವರ್ಗ:ವಿಧಾನ ಸಭೆಗಳು ವರ್ಗ:ಭಾರತದ ರಾಜ್ಯಗಳು ಮತ್ತು ಕೇಂದ್ರಾಡಳಿತ ಪ್ರದೇಶಗಳು ವರ್ಗ:ಚುನಾವಣೆ
ಆಗ್ರಾರ್ ಚರ್ಚ್
ಪವಿತ್ರ ಸಂರಕ್ಷಕ ಚರ್ಚು ಎಂಬುದು ಅಗ್ರಾರ್ ಚರ್ಚು ರೋಮನ್ ಕಥೋಲಿಕ ಚರ್ಚು ಎಂಬ ಹೆಸರಿನಲ್ಲಿ ಪ್ರಚಲಿತದಲ್ಲಿದ್ದು, ಐತಿಹಾಸಿಕ ಪ್ರದೇಶವಾದ ಬಂಟ್ವಾಳ ದಲ್ಲಿದೆ. ಇದರ ಚರ್ಚ್ ನಿರ್ಮಾಣ ೧೭೦೨ರಲ್ಲಿ ಆಗಿದ್ದು, ಇದಕ್ಕೂ ಮೊದಲೇ ಇಲ್ಲಿ ಚರ್ಚ್ ನಿರ್ಮಾಣವಾಗಿತ್ತು ಎಂದು ನಂಬಿಕೆ ಇದೆ. ಇದು ದಕ್ಷಿಣ ಕನ್ನಡದಲ್ಲಿರುವ ಅತ್ಯಂತ ಹಳೇಯ ಚರ್ಚುಗಳಲ್ಲಿ ಒಂದಾಗಿದೆ. ಈ ಚರ್ಚು ಮಂಗಳೂರು ರೋಮನ್ ಕಥೋಲಿಕ ಧರ್ಮಪ್ರಾಂತ್ಯದ ಅಧಿನಕ್ಕೊಳಪಟ್ಟಿದೆ. ಪ್ರಸ್ತುತ ವಂ. ಬೆಂಜಮಿನ್ ಪಿಂಟೊ ಅವರು ಚರ್ಚ್ ಧರ್ಮಗುರುಗಳಾಗಿ ಸೇವೆ ಸಲ್ಲಿಸುತ್ತಿದ್ದಾರೆ.
ಇತಿಹಾಸ
ಅಗ್ರಾರ್ ಎಂದರೆ ಬ್ರಾಹ್ಮಣರ, ಹಳ್ಳಿ ಎಂದರ್ಥ, ಮತ್ತು ಈ ಪದವು ಕನ್ನಡದ ಅಗ್ರಹಾರ ಎಂಬ ಮೂಲ ಪದದಿಂದ ರಚಿತವಾಗಿದೆ. ಒಂದು ಕಾಲಕ್ಕೆ ಇದು ಮಂಗಳುರು ಧರ್ಮಪ್ರಾಂತ್ಯದ, ಬಂಟ್ವಾಳದಿಂದ   ಚಾರ್ಮಾಡಿಯ ಗಡಿ ಭಾಗದವರೆಗೂ  ನೇತ್ರವಾತಿ ನದಿತೀರದಿಂದ  ಗುರುಪುರ ನದಿತೀರದ ಗಡಿ ಭಾಗಗಳಿಗೆ ಬಹು ವ್ಯಾಪಕವಾದ ಚರ್ಚ್ ಆಗಿತ್ತು. ೧೭೦೨ರಲ್ಲಿ ವಂ. ಮಿಗ್ಯುಯೆಲ್ ಡಿ'ಮೆಲ್ಲೊ ಅವರು ಬಂಟ್ವಾಳ ಚರ್ಚ್ ನಿರ್ಮಿಸಿದುದರ ಮೊದಲೇ ಈ ಚರ್ಚ್ ಅಸ್ಥಿತ್ದಲ್ಲಿತ್ತು ಎಂದು ಹೇಳಲಾಗುತ್ತಿದೆ. ಆದರೂ ಅಗ್ರಾರ್ನಲ್ಲಿ ಮೊದಲೇ ಚರ್ಚ್ ಇತ್ತು ಎಂದು ಸೂಚಿಸುವ ಮೂಲ ಅಸ್ಥಿತ್ವದ ಬಗ್ಗೆ ವಿವರಣೆ ನೀಡುವ ದಾಖಲೆಗಳು ಲಭ್ಯವಾಗಿಲ್ಲ. ೧೭೫೧ರಲ್ಲಿ ವಂ. ಜೋಸ್ ಡಿ'ಕೋಸ್ತಾ ಧರ್ಮಗುರು ಗಳಾಗಿ ಇಲ್ಲಿ ಸೇವೆ ಸಲ್ಲಿಸಿದ್ದರು. ಟಿಪ್ಪು ಸುಲ್ತಾನ್ ಇಲ್ಲಿಯ ಮೊದಲ ಚರ್ಚನ್ನು ಕೆಡವಿದ್ದ. ಬಂಧಮುಕ್ತಗೊಂಡ ಕ್ರಿಶ್ಚಿಯನ್ನರ ಪುನರಾಗಮನದಿಂದಾಗಿ ಮೊದಲಿನ ಅಡಿಪಾಯದ ಸ್ಥಳದಲ್ಲೇ ಮಗದೊಂದು ಚರ್ಚ್ ಕಟ್ಟಡವನ್ನು ನಿರ್ಮಿಸಿದರು. ೧೮೦೧ಕ್ಕೂ ಮೊದಲು ಇಲ್ಲಿ ಸೇವೆ ಸಲ್ಲಿಸಿರುವ ಧರ್ಮಗುರುಗಳ ಕಾಲಾನುಕ್ರಮಣಿಕೆಯ ಪಟ್ಟಿ ಲಭ್ಯವಿಲ್ಲ. ೧೮೮೯ರಲ್ಲಿ ವಂ. ಕಾಮಿಲ್ ಬಾರೆಟ್ಟೊ ಅವರಿಂದಾಗಿ ಚರ್ಚ್ ಪುನಃನಿರ್ಮಿತಗೊಂಡು, ವಿಸ್ತರಿತಗೊಂಡು, ಮತ್ತೆ ನವೀಕರಣಗೊಂಡಿತು. ೧೯೦೨ರಲ್ಲಿ ಬ್ರ ಮೊಸ್ಕೇನ್ಹಿ ಯೆ.ಸ., ಇವರು ಗೋಡೆಗಳ ಮೇಲೆ ವರ್ಣಚಿತ್ರಗಳನ್ನು ಬಿಡಿಸಿದರು. Fr. ಆರ್.ಎಫ್.ಸಿ. ಮಸ್ಕರೇನ್ಹಸ್ ಅವರು ಚರ್ಚ್ ನಿವಾಸವನ್ನು ೧೯೧೪ರಲ್ಲಿ ನಿರ್ಮಿಸಿದರು. ೨೦೦೨ರ ತೃತೀಯ ಶತಮಾನೋತ್ಸವ ಸಂದರ್ಭದಲ್ಲಿ ಚರ್ಚನ್ನು ಮತ್ತೆ ನವೀಕರಿಸಲಾಯ್ತು.
ಹೊಸ ಚರ್ಚುಗಳಾದ ೧೮೮೫ರ ನಿರ್ಮಿತಗೊಂಡ ಅತಿ ಪವಿತ್ರ ರಕ್ಷಕ ಯೇಸು ಚರ್ಚು, ಬೆಳ್ತಂಗಡಿ, ಜನವರಿ, ೧೮೯೩ರಲ್ಲಿ ಅಸ್ತಿತ್ವ ಪಡೆದ ಯೇಸುವಿನ ಪವಿತ್ರ ಹೃದಯದ ಚರ್ಚ್ ಮಡಂತ್ಯಾರ್, ಮೇ ೧, ೧೯೨೬ರಲ್ಲಿ ರಚಿತಗೊಂಡ ಸಿದ್ಧಕಟ್ಟೆಯ ಚರ್ಚ್, ಮೇ ೨೫, ೧೯೩೦ರಲ್ಲಿ ನಿರ್ಮಾಣಗೊಂಡ ನಿರ್ಕಾನ್ ಚರ್ಚ್, ೨೨ ಮೇ ೧೯೩೮ರಲ್ಲಿ ಅಸ್ಥಿತ್ವಕ್ಕೆ ಬಂದ ಅಲ್ಲಿಪಾದೆ ಚರ್ಚ್ ೧೯೩೯, ನವೆಂಬರ್ ೧ರಂದು ನಿರ್ಮಿಸಲ್ಪಟ್ಟ ಲೊರೆಟ್ಟೊ ಚರ್ಚ್, ೮ ಡಿಸೆಂಬರ್ ೧೯೯೪ರಲ್ಲಿ ಹೊಸದಾಗಿ ಜನ್ಮತಾಳಿದ ಫರ್ಲ ಚರ್ಚುಗಳು ಇದೇ ಚರ್ಚಿನಿಂದ ಬೇರ್ಪಡಿಸಲ್ಪಟ್ಟವುಗಳಾಗಿವೆ. ಅಗ್ರಾರ್ ಚರ್ಚ್ ಹಿರಿಯ ಪ್ರಾಥಮಿಕ ಶಾಲೆ ಹಾಗೂ ಕ್ರಿಸ್ತ ಜ್ಯೋತಿ ಪ್ರೌಢ ಶಿಕ್ಷಣ ಸಂಸ್ಥೆಗಳನ್ನು ಅಗ್ರಾರ್ ಚರ್ಚ್ ನಡೆಸುತ್ತಿದೆ.
ಜನಸಂಖ್ಯೆ
ಚರ್ಚ್ ೩೧೧ ಕುಟುಂಗಳನ್ನು ಒಳಗೊಂಡಿದ್ದು, ಸೆಪ್ಟೆಂಬರ್ ೨೦೧೧ರ ಗಣತಿಯ ಪ್ರಕಾರ ೧೪೯೨ ಮಂದಿ ಸದಸ್ಯರನ್ನು ಹೊಂದಿದೆ.
ಮಹತ್ವ
ಇದು ಅತ್ಯಂತ ಹಳೇಯ ಚರ್ಚ್ ಆಗಿರುವದರಿಂದ, ಆಡಳಿತದ ಮೇಲ್ವಿಚಾರಣೆಯಲ್ಲಿ ಅನೇಕ ಸಂಘ-ಸಂಸ್ಥೆಗಳ ಹುಟ್ಟಿಗೆ ಕಾರಣಕರ್ತವಾಗಿದೆ. ಅಗ್ರಾರಿನ ಸಂ ಅನ್ನದ ಕಾನ್ವೆಂಟ್, ಅಗ್ರಾರಿನಲ್ಲಿ ಸಂ. ಅನ್ನರ ಬೆಂಗಳೂರು ಕಾನ್ವೆಂಟ್, ಅಗ್ರಾರ್ ಪ್ರಾಥಮಿಕ ಶಾಲೆ, ಪವಿತ್ರ ಸಂರಕ್ಷಕ ಆಂಗ್ಲ ಮಾಧ್ಯಮ ಶಾಲೆ ಮತ್ತು ಕ್ರಿಸ್ತ ಜ್ಯೋತಿ ಪ್ರೌಢ ಶಿಕ್ಷಣ ಸಂಸ್ಥೆಗಳು ಅಗ್ರಾರ್ ಚರ್ಚನ್ನೇ ಪೋಷಿತಗೊಂಡು ಆಧಾರಿತವಾಗಿವೆ.
ಅತಿ ಪವಿತ್ರ ರಕ್ಷಕ ಯೇಸು ಚರ್ಚು, ಬೆಳ್ತಂಗಡಿ ಅಗ್ರಾರ್ ಚರ್ಚಿನ ಡಾಟರ್ ಚರ್ಚ್ ಆಗಿರುತ್ತದೆ.
ಈ ಚರ್ಚು ಬರೋಕ್ ವಾಸ್ತುಶಿಲ್ಪ ಮಾದರಿಯಲ್ಲಿ ನಿರ್ಮಿತಗೊಂಡಿದೆ. ಇದರ ವರ್ಣಚಿತ್ರಗಳು ಹಾಗೂ ಬಲಿಪೀಠದ ಸುಂದರವಾದ ಮತ್ತು ಹೆಸಾರಂತವಾದ ಯೇಸು ತನ್ನ ಶೀಷ್ಯರೊಂದಿಗೆ ಆಸೀನರಾದ ಚಿತ್ಣವನ್ನು ಬ್ರ. ಅಂಟೋನಿಯೊ ಮೊಸ್ಕೇನ್ಹಿ ಯೆ.ಸ. ಅವರ ಹಸ್ತಗಳಿಂದ ನಿರ್ಮಿತವಾಗಿದ್ದು ಅಲ್ಲದೇ ಇವರು ಮಂಗಳೂರುನಲ್ಲಿರುವ ಸಂ. ಅಲೋಷಿಯಸ್ ಚಾಪೆಲ್ ಅನ್ನು ವ್ಯಾಟಿಕನ್ ನಗರ ದಲ್ಲಿರುವ ಸಿಸ್ಟೈನ್ ಚಾಪೆಲ್ ಶೈಲಿಯಲ್ಲಿ ನಿರ್ಮಿಸಿದ್ದಾರೆ.
ಮಹನೀಯರು
ಹಲವಾರು ಧರ್ಮಗುರುಗಳು ಹಾಗೂ ಧರ್ಮಭಗಿನಿಯರನ್ನು ನಿರ್ಮಿಸಿದ ಖ್ಯಾತಿಗೆ ಈ ಚರ್ಚ್ ಸಾಕ್ಷಿಯಾಗಿದೆ. ಅದರಲ್ಲಿ ಕೆಲವು ಪ್ರಮುಖರು:
ಉಲ್ಲೇಖಗಳು
ವರ್ಗ:Churches in Mangalore Diocese ವರ್ಗ:Culture of Mangalore ವರ್ಗ:Christianity in Mangalore ವರ್ಗ:Religious organizations established in 1702 ವರ್ಗ:1702 establishments in India
ದಾನಶಾಲಾ ಮಠದ ಚಂದ್ರಪ್ರಭ ಸ್ವಾಮಿ ಬಸದಿ
ಒಳಾಂಗಣ ವಿನ್ಯಾಸ
ಶ್ರೀ ದಾನಶಾಲ ಮಠದ ಈ ಬಸದಿಯು ಮಠದ ಒಳಗಡೆ ಪ್ರಾಂಗಣದಲ್ಲಿಉತ್ತಾರಾಭಿಮುಖವಾಗಿ ನಿರ್ಮಾಣವಾಗಿದೆ. ಅದುದರಿಂದ ಇದಕ್ಕೆ ವಿಶೇಷವಾದ ಭದ್ರತೆ ಇದೆ.
ಇತಿಹಾಸ
ಇತಿಹಾಸವು ತಿಳಿಸುವಂತೆ ಸ್ಥಳೀಯ ಭೈರರಸ ಒಡೆಯನು ಪನಸೋಗೆಯ ಧರ್ಮಪೀಠದಲ್ಲಿ ಪಟ್ಟಾಭಿಷಿಕ್ತರಾಗಿದ್ದ ಲಲಿತಕೀರ್ತಿ ಭಟ್ಟಾರಕರನ್ನು ಕಾರ್ಕಳಕ್ಕೆ ಆಹ್ವಾನಿಸಿ ಮಠವನ್ನು ನಿರ್ಮಿಸಿ ಅದರೊಳಗೆ ಚಿಕ್ಕದಾದ ಈ ಸುಂದರ ಬಸದಿಯನ್ನು ನಿರ್ಮಿಸಿದ. ಈ ಬಸದಿಗೆ ನಮಸ್ಕಾರ ಮಂಟಪ ಮತ್ತು ಗರ್ಭಗೃಹಗಳೆಂಬ ಎರಡು ಮಂಟಪಗಳಿವೆ. ಎದುರಿನ ನಮಸ್ಕಾರ ಮಂಟಪಕ್ಕೆ ಮತ್ತು ಗರ್ಭಗೃಹಕ್ಕೆ ಸುತ್ತುವರಿದು ಒಂದು ಪ್ರಕ್ಷಿಣಾ ಪಥವಿದೆ. ಇದಕ್ಕೆ ಅಮೃತಶೀಲೆಯ ಫಲಕಗಳನ್ನು ಹಾಕಿ ಆಕರ್ಷಕಗೊಳಿಸಲಾಗಿದೆ. ಹಾಗೆಯೇ ನಮಸ್ಕಾರ ಮಂಟಪದ ಮಧ್ಯದಲ್ಲಿ ಚೈನಿಸ್ ಹೆಂಚುಗಳನ್ನು ಹಾಸಲಾಗಿದೆ. ಗರ್ಭಗೃಹದಲ್ಲಿ ಪಂಚಲೋಹದಿಂದ ಮಾಡಿದ ಖಡ್ಗಾಸನ ಭಂಗಿಯ ವಿಗ್ರಹದಲ್ಲಿ ಭಗವಾನ್ ‌ಚಂದ್ರನಾಥ್ ಸ್ವಾಮಿಯು ವಿರಾಜಮಾನರಾಗಿದ್ದಾರೆ. ಕಾಲುಗಳ ಪ್ರದೇಶದಲ್ಲಿ ವಿಜಯಯಕ್ಷ ಮತ್ತು ಜ್ವಾಲಾಮಾಲಿನಿಯಕ್ಷಿ ನಿಂತ ಭಂಗಿಯಲ್ಲಿ ಕಂಗೊಳಿಸುತ್ತಿದ್ದಾಳೆ. ಮಾತೆ ಕೂಷ್ಮಾಂಡಿನಿ ದೇವಿಯು ಸನ್ನಿಹಿತರಾಗಿ ಈ ಸಮಗ್ರ ಭಗವತ್ ಮಂಟಪವನ್ನು ಪವಿತ್ರೀಕರಿಸಿದ್ದಾರೆ. ಹಾಗೂ ಈ ಸಮಗ್ರ ರಾಜ್ಯದ ಹಿತರಕ್ಷಣೆಯನ್ನು ನೋಡುತ್ತಿದ್ದಾರೆ.
ವಿನ್ಯಾಸ
ಶ್ರೀ ಚಂದ್ರಪ್ರಭ ಸ್ವಾಮಿಯ ಹಿಂದೆ ಲೋಹದ ಸುಂದರವಾದ ಪ್ರಭಾವಳಿ ಇದೆ. ಅದರಲ್ಲಿ ಸ್ವಾಮಿಯ ಎರಡೂ ಬದಿಗಳಲ್ಲಿ ಅಂಕಣಗಳನ್ನು ಹೊಂದಿದ ಕಂಬದಂತಹ ರಚನೆಗಳಿದ್ದು ಅವುಗಳ ಮೇಲ್ಗಡೆ ಮಕರ ಮೃಗಗಳೂ ಅವುಗಳ ಬಾಯಿಗಳಿಂದ ಹೊರಟ ಮಕರತೋರಣವೂ ಈ ಫ್ರಭಾವಳಿಯನ್ನು ಅಲಂಕಾರಗೊಳಿಸಿವೆ. ಇದರ ಹೊರ ಭಾಗದಲ್ಲಿಎರಟು ಹಂತದ ಅಲಂಕಾರಿಕ ರಚನೆಗಳು ಇವೆ. ಸ್ವಾಮಿಯ ಇಕ್ಕೆಲೆಗಳಲ್ಲಿ ಫ್ರಭಾವಳಿಯಲ್ಲಿ ಚಾಮರಗಳಿವೆ. ಶಿರಸ್ಸಿನ ಮೇಲ್ಗಡೆ ಮುಕ್ಕೋಡೆ ಇದೆ. ಫ್ರಭಾವಳಿಯ ಮಧ್ಯದಲ್ಲಿ ಎಲ್ಲಕ್ಕಿಂತ ಮೇಲೆ ಕೀರ್ತಿ ಮುಖವಿದೆ. ಇವೆಲ್ಲವೂ ವಿಜಯನಗರಕಾಲದ ಪ್ರತಿಮಾಶಾಸ್ತ್ರಕ್ಕೆ ಕೊಟ್ಟ ಆದರ್ಶ ಕೊಡುಗೆಯಾಗಿದೆ.
ಶಿಕ್ಷಣ
ಶ್ರೀ ಜೈನ ಮಠವು ಹಿಂದೆ ದಾನಧರ್ಮಗಳಿಗೆ ಹೆಸರುವಾಸಿಯಾಗಿದ್ದಂತೆ ಶಿಕ್ಷಣವನ್ನು ಒದಗಿಸುವ ಮೂಲಕೇಂದ್ರವೂ ಆಗಿತ್ತು. ಈ ಮಠದ ಭಟ್ಟಾರಕರಾದ ಸ್ವಸ್ತಿ ಶ್ರೀ ಲಲಿತಕೀರ್ತಿ ಭಟ್ಟಾರಕ ಪಟ್ಟಾಚಾರ್ಯರು ರಾಜಯೋಗಿಗಳೂ ಆಗಿ ಸ್ಥಳೀಯ ಭೈರವ ಅರಸರಿಗೆ ರಾಜ ಗುರುಗಳೂ ಆಗಿದ್ದರು .ಕಾಲಕಾಲಕ್ಕೆ ಅರಸರಿಗೆ ಮಾರ್ಗದರ್ಶನವನ್ನುಕೊಟ್ಟು ಮುನ್ನಡೆಸುತ್ತಿದ್ದರು. ಶ್ರೀ ಚಂದ್ರಪ್ರಭ ಸ್ವಾಮಿಯು ಸನ್ನಿಹಿತರಾಗಿರುವ ಈ ಮಠವುಇತಿಹಾಸ ಕಾಲದಲ್ಲಿ ಪಸಿದ್ಧವಾದ ಒಂದುಆಧ್ಯಾತ್ಮಿಕ ಕೇಂದ್ರವಾಗಿತ್ತು. ಇಲ್ಲಿಯ ಭಟ್ಟರಕರು ರಾಜ ತಾಂತ್ರಿಕತೆಯಲ್ಲಿ ಮಾರ್ಗದರ್ಶಕರಾಗಿದ್ದರಂತೆ ಧ್ಯಾನಯೋಗಿಗಳು ಆಗಿ ಸಾಹಿತ್ಯ ಕಲೆಗಳ ಪುರೋಭಿವೃದ್ಧಿಗೆ ಆಶ್ರಯದಾತರೂ ಆಗಿದ್ದರು. ಸ್ವತಃ ವಿದ್ವಾಂಸರಾಗಿದ್ದಇಲ್ಲಿಯ ಭಟ್ಟಾರಕರೊಬ್ಬರು ಜೈನ ಮಹಾಪುರಾಣಕ್ಕೆ ಶಬ್ದಾರ್ಥ ವಿವರಣೆಯನ್ನು ಸಮಗ್ರ ವ್ಯಾಖ್ಯಾನವನ್ನೂ ರಚಿಸಿದ್ದರು. ಈ ಮಹದ್ಗ್ರಂಥವು ತಾಡಪತ್ರಗಳ ರೂಪದಲ್ಲಿ ಇಂದಿಗೂ ಮೂಡುಬಿದಿರೆಯ ಶ್ರೀ ರಮಾರಾಣ ಜೈನ ಸಂಶೋಧನಾ ಕೇಂದ್ರದಲ್ಲಿಇದೆ. ಅದರಂತೆ ಇಲ್ಲಿಯ ಹಲವಾರು ಜಿನ ಚೈತ್ಯಾಲಯಗಳ ನಿರ್ಮಾಣಕ್ಕೆ ಮಾರ್ಗದರ್ಶನ ಕೊಡುತ್ತಿದ್ದರು. ಆ ಪರಂಪರೆ ಇಂದಿಗೂ ಮುಂದುವರೆದುಕೊಂಡು ಬಂದಿದೆ.
ಕೇತು
thumb
ವೈದಿಕ ಅಥವಾ ಹಿಂದೂ ಜ್ಯೋತಿಷದಲ್ಲಿ, ಕೇತು ಅವರೋಹಣ ಮಾಡುತ್ತಿರುವ ಚಾಂದ್ರ ಸಂಪಾತ. ಒಬ್ಬ ಅಸುರನಾದ ಸ್ವರಭಾನುವಿನ ತಲೆಯನ್ನು ವಿಷ್ಣುವು ಕತ್ತರಿಸಿದ ನಂತರ, ಅವನ ತಲೆ ಮತ್ತು ದೇಹ ಒಂದು ಹಾವಿನೊಂದಿಗೆ ಸೇರಿಕೊಂಡು, ತಲೆಯಿಲ್ಲದ ದೇಹವನ್ನು ಪ್ರತಿನಿಧಿಸುವ 'ಕೇತು'ವಿನ, ಮತ್ತು ದೇಹವಿಲ್ಲದ ತಲೆಯನ್ನು ಪ್ರತಿನಿಧಿಸುವ ರಾಹುವಿನ ರಚನೆಯಾಯಿತು. ಹಿಂದೂ ಪುರಾಣಗಳಲ್ಲಿನ ಕೆಲವು ಕಥನಗಳ ಪ್ರಕಾರ, ಕೇತು ಜೈಮಿನಿ ಗೋತ್ರಕ್ಕೆ ಸೇರಿದ್ದರೆ, ರಾಹು ಪೈತೀನಸ ಗೋತ್ರಕ್ಕೆ ಸೇರಿದ್ದಾನೆ. ಹಾಗಾಗಿ ಇಬ್ಬರೂ ನಿರ್ದಿಷ್ಟ ಲಕ್ಷಣಗಳಿರುವ ಸಂಪೂರ್ಣವಾಗಿ ಭಿನ್ನ ಅಸ್ತಿತ್ವಗಳು ಮತ್ತು ಒಂದು ಸಮಾನ ದೇಹದ ಎರಡು ಭಾಗಗಳಲ್ಲ. ಕೇತುವನ್ನು ಸಾಮಾನ್ಯವಾಗಿ ಛಾಯಾ ಗೃಹವೆಂದು ಸೂಚಿಸಲಾಗುತ್ತದೆ. ಇದು ಮಾನವ ಜೀವಿಗಳು ಮತ್ತು ಸಂಪೂರ್ಣ ಸೃಷ್ಟಿಯ ಮೇಲೂ ಮಹತ್ತರ ಪ್ರಭಾವ ಹೊಂದಿದೆ ಎಂದು ನಂಬಲಾಗಿದೆ. ಕೆಲವು ವಿಶೇಷ ಪ್ರಸಂಗಗಳಲ್ಲಿ ಇದು ಯಾರಿಗಾದರೂ ಪ್ರಖ್ಯಾತಿಯ ಉತ್ತುಂಗವನ್ನು ಸಾಧಿಸಲು ನೆರವಾಗುತ್ತದೆ. ಕೇತುವನ್ನು ಹಲವುವೇಳೆ ತಲೆಯ ಮೇಲೆ ರಹಸ್ಯ ದೀಪವನ್ನು ಸೂಚಿಸುವ ರತ್ನ ಅಥವಾ ತಾರೆಯೊಂದಿಗೆ ಚಿತ್ರಿಸಲಾಗುತ್ತದೆ.
ಖಗೋಳ ವಿಜ್ಞಾನ ರೀತ್ಯಾ, ರಾಹು ಮತ್ತು ಕೇತುಗಳು ಸೂರ್ಯ ಮತ್ತು ಚಂದ್ರರು ಖಗೋಳದ ಮೇಲೆ ಚಲಿಸುವ ಪಥಗಳ ಛೇದಕ ಬಿಂದುಗಳನ್ನು ಸೂಚಿಸುತ್ತವೆ. ಹಾಗಾಗಿ, ರಾಹು ಮತ್ತು ಕೇತುವನ್ನು ಅನುಕ್ರಮವಾಗಿ ಉತ್ತರ ಮತ್ತು ದಕ್ಷಿಣ ಚಾಂದ್ರ ಸಂಪಾತಗಳೆಂದು ಕರೆಯಲಾಗುತ್ತದೆ. ಸೂರ್ಯ ಮತ್ತು ಚಂದ್ರ ಈ ಬಿಂದುಗಳಲ್ಲಿ ಒಂದರಲ್ಲಿ ಇದ್ದಾಗ ಗ್ರಹಣಗಳು ಸಂಭವಿಸುತ್ತವೆ ಎಂಬ ವಾಸ್ತವಾಂಶವು ಹಾವಿನಿಂದ ಸೂರ್ಯ ಮತ್ತು ಚಂದ್ರರ ನುಂಗುವಿಕೆಯ ತಿಳಿವಳಿಕೆಗೆ ಮೂಲವಾಗಿದೆ.
ಪ್ರಾಚೀನ ತಮಿಳು ಜ್ಯೋತಿಷ ಹಸ್ತಪ್ರತಿಗಳಲ್ಲಿ, ಕೇತುವನ್ನು ಇಂದ್ರನ ಅವತಾರವೆಂದು ಪರಿಗಣಿಸಲಾಗಿತ್ತು. ಅಸುರರೊಂದಿಗಿನ ಒಂದು ಯುದ್ಧದಲ್ಲಿ, ಇಂದ್ರನು ಪರಾಭವಗೊಂಡು ಕೇತುವಾಗಿ ನಿಷ್ಕ್ರಿಯ ರೂಪ ಹಾಗೂ ಸೂಕ್ಷ ಸ್ಥಿತಿಯನ್ನು ತೆಗೆದುಕೊಂಡನು. ಈ ಸಮಯವನ್ನು ಇಂದ್ರನು ತನ್ನ ಹಿಂದಿನ ತಪ್ಪುಗಳನ್ನು, ಮತ್ತು ವೈಫಲ್ಯಗಳನ್ನು ಅರಿಯಲು ಕಳೆದನು ಮತ್ತು ಇದು ಭಗವಾನ್ ಶಿವನ ಕಡೆಗೆ ಆಧ್ಯಾತ್ಮಿಕತೆಗೆ ಕಾರಣವಾಯಿತು.
ಜ್ಯೋತಿಷದಲ್ಲಿ, ಕೇತು ಒಳ್ಳೆಯ ಮತ್ತು ಕೆಟ್ಟ, ಎರಡೂ ರೀತಿಯ ಕರ್ಮ ಸಂಗ್ರಹಗಳನ್ನು, ಆಧ್ಯಾತ್ಮಿಕತೆ ಮತ್ತು ಅಲೌಕಿಕ ಪ್ರಭಾವಗಳನ್ನು ಪ್ರತಿನಿಧಿಸುತ್ತಾನೆ. ಕೇತುವು ಆತ್ಮಕ್ಕೆ ಮೂರ್ತೀಕರಣದ ಪರಿಷ್ಕರಣದ ಆಧ್ಯಾತ್ಮಿಕ ಪ್ರಕ್ರಿಯೆಯನ್ನು ಸೂಚಿಸುತ್ತಾನೆ ಮತ್ತು ಉಪದ್ರವಕಾರಿ ಹಾಗೂ ಪ್ರಯೋಜನಕಾರಿ ಎಂದು ಪರಿಗಣಿಸಲ್ಪಡುತ್ತಾನೆ, ಏಕೆಂದರೆ ಇದು ದುಃಖ ಮತ್ತು ನಷ್ಟವನ್ನು ಉಂಟುಮಾಡುತ್ತದೆ, ಆದರೆ ಅದೇ ವೇಳೆಗೆ ವ್ಯಕ್ತಿಯನ್ನು ದೇವರ ಕಡೆಗೆ ತಿರುಗಿಸುತ್ತದೆ. ಬೇರೆ ರೀತಿಯಲ್ಲಿ ಹೇಳುವುದಾದರೆ, ವ್ಯಕ್ತಿಯಲ್ಲಿ ಹೆಚ್ಚು ಆಧ್ಯಾತ್ಮಿಕ ದೃಷ್ಟಿಕೋನವನ್ನು ಬಲಾತ್ಕರಿಸಲು ಇದು ವಸ್ತು ನಷ್ಟ ಉಂಟುಮಾಡುತ್ತದೆ. ಕೇತು ಒಬ್ಬ ಕಾರಕ ಅಥವಾ ಬುದ್ಧಿಮತ್ತೆ, ಬುದ್ಧಿವಂತಿಕೆ, ಅನಾಸಕ್ತಿ, ಕಲ್ಪನಾಶಕ್ತಿ, ಒಳನೋಟ, ಅವ್ಯವಸ್ಥೆ ಮತ್ತು ಆಧ್ಯಾತ್ಮಿಕ ಸಾಮರ್ಥ್ಯಗಳ ಸೂಚಕನಾಗಿದ್ದಾನೆ.
ಉಲ್ಲೇಖಗಳು
ವರ್ಗ:ನವಗ್ರಹಗಳು
ವಿಧಾನ ಪರಿಷತ್ತು
ವರ್ಗ:ಸರ್ಕಾರಿ ಸಂಸ್ಥೆಗಳು ಭಾರತದ ರಾಜ್ಯಗಳಲ್ಲಿ ಎರಡು ಶಾಸಕಾಂಗಗಳನ್ನು ಹೊಂದಿರುವ ರಾಜ್ಯಗಳ ಮೇಲ್ಮನೆ ಎಂದು ಪರಿಗಣಿತವಾಗುವ ಶಾಸನ ಸಭೆಯೇ ವಿಧಾನ ಪರಿಷತ್. ೨೦೧೬ರ ಅಂಕಿ ಅಂಶದಂತೆ ಭಾರತದ ಇಪ್ಪತ್ತೊಂಬತ್ತು ರಾಜ್ಯಗಳ ಪೈಕಿ ಏಳು ರಾಜ್ಯಗಳು ಮಾತ್ರವೇ ವಿಧಾನ ಪರಿಷತ್ ವ್ಯವಸ್ಥೆ ಹೊಂದಿವೆ.
ಸದ್ಯಕ್ಕೆ ಕೇವಲ ಆರು ರಾಜ್ಯಗಳು ವಿಧಾನ ಪರಿಷತ್ ಹೊಂದಿವೆ.
ವಿಧಾನ ಪರಿಷತ್ ಸದಸ್ಯತ್ವ
ಭಾರತದ ರಾಜ್ಯಗಳಿಗೆ ಸಂಬಂಧ ಪಟ್ಟಂತೆ ವಿಧಾನ ಸಭೆಯನ್ನು ವಿಸರ್ಜಿಸಲು ಕಾನೂನಿನಲ್ಲಿ ಅವಕಾಶವಿದೆ ಆದರೆ ವಿಧಾನ ಪರಿಷತ್ ಅನ್ನು ವಿಸರ್ಜಿಸಲು ಸಾಧ್ಯವಿಲ್ಲ. ಆದರಿಂದ ವಿಧಾನ ಪರಿಷತ್ ಅನ್ನು ಶಾಶ್ವತ ಶಾಸಕಾಂಗ ಎನ್ನಲಾಗುತ್ತದೆ. ಪ್ರತಿಯೊಬ್ಬ ವಿಧಾನ ಪರಿಷತ್ ಸದಸ್ಯನ ವಾಯಿದೆ ಆರು ವರ್ಷಗಳಾಗಿರುತ್ತವೆ. ಪ್ರತೀ ಎರಡು ವರ್ಷಗಳಿಗೊಮ್ಮೆ ಕೇಂದ್ರದ ರಾಜ್ಯಸಭೆಯ ಮಾದರಿಯಲ್ಲಿಯೇ ವಿಧಾನ ಪರಿಷತ್ ನ ಮೂರನೇ ಒಂದರಷ್ಟು ಸದಸ್ಯರ ವಾಯಿದೆ ಪೂರ್ಣವಾಗುತ್ತದೆ.
ವಿಧಾನ ಪರಿಷತ್ ನ ಒಟ್ಟು ಸದಸ್ಯರ ಸಂಖ್ಯೆ ವಿಧಾನ ಸಭೆಯ ಒಟ್ಟು ಸದಸ್ಯರ ಸಂಖ್ಯೆಯ ಮೂರನೇ ಒಂದರಷ್ಟು ಇರಬೇಕು. ಅಂದರೆ ೩:೧ ಅನುಪಾತದಲ್ಲಿರಬೇಕು. ಹಾಗಿದ್ದಾಗ್ಯೂ ವಿಧಾನ ಪರಿಷತ್ ನ ಸದಸ್ಯರ ಕನಿಷ್ಠ ಸಂಖ್ಯೆ ೪೦ ಕ್ಕೆ ಮೀರಿರಬೇಕು.
ಅರ್ಹತೆಗಳು ಮತ್ತು ಮಾನದಂಡಗಳು
ವಿಧಾನ ಪರಿಷತ್ ಸದಸ್ಯರಾಗಲು ಬಯಸುವ ವ್ಯಕ್ತಿಯು ಈ ಕೆಳಕಂಡ ಅರ್ಹತೆಗಳನ್ನು ಹೊಂದಿರಬೇಕಾಗುತ್ತದೆ.
ಸದಸ್ಯರನ್ನು ಆಯ್ಕೆ ಮಾಡುವ ರೀತಿ
•	ವಿಧಾನ ಪರಿಷತ್ ನ ಒಟ್ಟು ಸದಸ್ಯರಲ್ಲಿ ಮೂರನೇ ಒಂದರಷ್ಟು ಜನ ಇತರ ಸರ್ಕಾರಿ ಸಂಸ್ಥೆಗಳಾದ ನಗರಸಭೆ, ಪುರಸಭೆ, ಗ್ರಾಮ ಸಭೆ, ಗ್ರಾಮ ಪಂಚಾಯಿತಿ, ಪಂಚಾಯಿತಿ ಸಮಿತಿಗಳು ಹಾಗು ಜಿಲ್ಲಾ ಪರಿಷತ್ತುಗಳಿಂದ ಚುನಾಯಿತರಾಗಿರುತ್ತಾರೆ. •	ವಿಧಾನ ಪರಿಷತ್ ನ ಒಟ್ಟು ಸದಸ್ಯರಲ್ಲಿ ಮೂರನೇ ಒಂದರಷ್ಟು ಜನ ವಿಧಾನ ಸಭಾ ಸದಸ್ಯರಿಂದ ಚುನಾಯಿತರಾಗುತ್ತಾರೆ. ಚುನಾಯಿತರಾಗುವ ವ್ಯಕ್ತಿಗಳು ವಿಧಾನ ಸಭೆಯ ಸದಸ್ಯರಾಗಿರಬಾರದು. •	ವಿಧಾನ ಪರಿಷತ್ ನ ಒಟ್ಟು ಸದಸ್ಯರಲ್ಲಿ ಹನ್ನೆರಡನೇ ಒಂದರಷ್ಟು ಸದಸ್ಯರು ಪದವೀಧರ ಕ್ಷೇತ್ರದ ಚುನಾವಣೆಯಿಂದ ಆಯ್ಕೆಯಾಗುತ್ತಾರೆ. •	ವಿಧಾನ ಪರಿಷತ್ ನ ಒಟ್ಟು ಸದಸ್ಯರಲ್ಲಿ ಹನ್ನೆರಡನೇ ಒಂದರಷ್ಟು ಸದಸ್ಯರು ಶಿಕ್ಷಕರ ಕ್ಷೇತ್ರದ ಚುನಾವಣೆಯಿಂದ ಆಯ್ಕೆಯಾಗುತ್ತಾರೆ. •	ವಿಧಾನ ಪರಿಷತ್ ನ ಒಟ್ಟು ಸದಸ್ಯರಲ್ಲಿ ಆರನೇ ಒಂದರಷ್ಟು ಸದಸ್ಯರು ರಾಜ್ಯಪಾಲರಿಂದ ನೇರವಾಗಿ ನೇಮಕವಾಗುತ್ತಾರೆ. ಸಾಹಿತ್ಯ, ವಿಜ್ಞಾನ, ಕಲೆ, ಸಮಾಜ ಸೇವೆ ಮತ್ತಿತರ ಕ್ಷೇತ್ರಗಳಲ್ಲಿ ಸಾಧನೆ ಮಾಡಿದವರನ್ನು ರಾಜ್ಯ್ಪಾಲರು ವಿಧಾನ ಪರಿಷತ್ ಸದಸ್ಯರನ್ನಾಗಿ ನೇಮಕ ಮಾಡುತ್ತಾರೆ.
ಅರಾಬಿಕ ಕಾಫಿ
ಅರಾಬಿಕ ಕಾಫಿ ಕಾಫಿಯ ಮುಖ್ಯ ಪ್ರಭೇದಗಳಲ್ಲಿ ಒಂದು. ರೋಬಸ್ಟಾ ಕಾಫಿ ಇನ್ನೊಂದು ಮುಖ್ಯ ಪ್ರಭೇದ.ಇದನ್ನು ಇಥಿಯೋಪಿಯದ ನೈಋತ್ಯ ಭಾಗದ ಎತ್ತರದ ಪರ್ವತ ಪ್ರದೇಶಗಳಲ್ಲಿ ಮೊದಲು ಗುರುತಿಸಲಾಯಿತು ,.ಇದು ಪ್ರಥಮವಾಗಿ ತೋಟಗಾರಿಕೆಯಲ್ಲಿ ಬಳಕೆಯಾದ ಪ್ರಭೇದ.
ಭೌಗೋಳಿಕ ಹರಡುವಿಕೆ
ಇದು ಮುಖ್ಯವಾಗಿ ಆಫ್ರಿಕ ಖಂಡದ ಸ್ವಾಭಾವಿಕ ಸಸ್ಯವಾದರೂ ಈಗ ಕಾಫಿ ಬೆಳೆಯುವ ಪ್ರಪಂಚದೆಲ್ಲೆಡೆ ಕಾಣಬರುತ್ತದೆ.ಯೆಮೆನ್ ಈ ಪ್ರಭೇದವನ್ನು ಬೆಳೆಸುವುದರಲ್ಲಿ ಅಗ್ರಗಣ್ಯ ದೇಶವಾಗಿದೆ.
ಸಸ್ಯ ಲಕ್ಷಣಗಳು
ಕಚ್ಛಾ ಅರಾಬಿಕ ಕಾಫಿ ಗಿಡವು ಸುಮಾರು ೨೯ರಿಂದ ೩೯ ಆಡಿ ಬೆಳೆಯುತ್ತದೆ.ಎಲೆಯು ವಿರುದ್ಧ ದಿಕ್ಕಿನಲ್ಲಿ ಉದ್ದವಾಗಿದ್ದು ಅಂಡವೃತ್ತ-ಅಂಡವಾಗಿರುತ್ತದೆ.ಸುಮಾರು ೨.೫ ಯಿಂದ ೪ ಇಂಚು ಉದ್ದವಾಗಿದ್ದು,೧.೫ ಯಿಂದ ೩.೨ ಇಂಚು ಅಗಲವಾಗಿ, ಹೊಳಪುಳ್ಳ ಗಾಢ ಹಸಿರು ಬಣ್ಣವಿರುತ್ತದೆ. ಹೂವು ಬಿಳಿ ಬಣ್ಣವಾಗಿದ್ದು,ಗೊಂಚಲು ಗೊಂಚಲಾಗಿರುತ್ತವೆ.ಬೀಜವು ಓಟೆಯ ಒಳಗಿದ್ದು,ಮಾಗಿದಾಗ ಕೆಂಪು-ನೇರಳೆ ಬಣ್ಣವನ್ನು ಹೊಂದುತ್ತದೆ. ಒಂದು ಓಟೆಯು ಸಾಮಾನ್ಯವಾಗಿ ಎರಡು ಬೀಜಗಳನ್ನು ಹೊಂದಿರುತ್ತದೆ.
ಬೇಸಾಯ
ಅರಾಬಿಕ ಕಾಫಿಯು ಪ್ರಪಂಚದ ಒಟ್ಟು ಕಾಫಿ ಉತ್ಪಾದನೆಯ ೭೫-೮೦ ಶೇಕಡಾ ಇದೆ .ಅರಾಬಿಕ ಕಾಫಿಯನ್ನು ನೆಟ್ಟ ಸುಮಾರು ೭ ವರ್ಷಗಳ ನಂತರ ಫಸಲು ಕೊಡಲು ಪ್ರಾರಂಭಿಸುತ್ತದೆ.ಸುಮಾರು ೧೩೦೦ ರಿಂದ ೧೫೦೦ ಆಡಿಗಳ ಎತ್ತರ ಪ್ರದೇಶ ಮತ್ತು ೪೦ರಿಂದ ೬೦ ಇಂಚಿನಷ್ಟು ವಾರ್ಷಿಕ ಮಳೆ ಇದಕ್ಕೆ ಅನುಕೂಲವಾಗಿದೆ.
ಬಾಹ್ಯ ಸಂಪರ್ಕಗಳು
ವರ್ಗ:ಸಸ್ಯಗಳು ವರ್ಗ:ಪಾನೀಯಗಳು
ಗಂಟಲುಮಣಿ
thumb
ಗಂಟಲುಮಣಿ, ಅಥವಾ ಗಳಕುಹರದ ಉಬ್ಬು ಮಾನವನ ಕುತ್ತಿಗೆಯ ವೈಶಿಷ್ಟ್ಯವಾಗಿದೆ. ಇದು ಗಂಟಲುಗೂಡನ್ನು ಸುತ್ತುವರಿದಿರುವ ಥೈರಾಯ್ಡ್ ಮೃದ್ವಸ್ಥಿಯ ಕೋನದಿಂದ ರಚನೆಗೊಂಡಿರುವ ಗಡ್ಡೆ ಅಥವಾ ಉಬ್ಬು ಆಗಿದೆ ಮತ್ತು ವಿಶೇಷವಾಗಿ ಪುರುಷರಲ್ಲಿ ಕಂಡುಬರುತ್ತದೆ.
ರಚನೆ
ಗಂಟಲುಮಣಿಯ ರಚನೆಯು ಚರ್ಮದ ಕೆಳಗೆ ಉಬ್ಬನ್ನು ರೂಪಿಸುತ್ತದೆ. ಇದು ಸಾಮಾನ್ಯವಾಗಿ ವಯಸ್ಕ ಪುರುಷರಲ್ಲಿ ಹೆಚ್ಚು ದೊಡ್ಡದಾಗಿದ್ದು, ಸಾಮಾನ್ಯವಾಗಿ ಸ್ಪಷ್ಟವಾಗಿ ಗೋಚರವಾಗುತ್ತದೆ ಮತ್ತು ಮುಟ್ಟಬಹುದಾಗಿದೆ. ಸ್ತ್ರೀಯರಲ್ಲಿ, ಈ ಉಬ್ಬು ಅಷ್ಟಾಗಿ ಕಾಣುವುದಿಲ್ಲ ಮತ್ತು ಥೈರಾಯ್ಡ್ ಮೃದ್ವಸ್ಥಿಯ ಮೇಲಿನ ಅಂಚಿನ ಮೇಲೆ ಕಷ್ಟದಿಂದ ಗ್ರಹಿಸಲ್ಪಡುತ್ತದೆ.
ಇದರ ಬೆಳವಣಿಗೆಯು ಪುರುಷರ ಒಂದು ದ್ವಿತೀಯಕ ಲೈಂಗಿಕ ಲಕ್ಷಣವೆಂದು ಪರಿಗಣಿಸಲಾಗುತ್ತದೆ ಮತ್ತು ಹಾರ್ಮೋನಿನ ಚಟುವಟಿಕೆಯ ಪರಿಣಾಮವಾಗಿ ಕಾಣಿಸಿಕೊಳ್ಳುತ್ತದೆ. ಇದರ ಬೆಳವಣಿಗೆಯ ಪ್ರಮಾಣಗಳ ವ್ಯಕ್ತಿಯಿಂದ ವ್ಯಕ್ತಿಗೆ ಬದಲಾಗುತ್ತದೆ ಮತ್ತು ಗಂಟಲುಗೂಡಿನಲ್ಲಿ ಆ ಪ್ರದೇಶದ ಅಗಲವಾಗುವಿಕೆ ಬಹಳ ಹಠಾತ್ತಾಗಿ ಮತ್ತು ಕ್ಷಿಪ್ರವಾಗಿ ಆಗಬಹುದು.
ಉಲ್ಲೇಖಗಳು
<references group="" responsive="1"> ವರ್ಗ:ಮಾನವ ಶರೀರ
ಮಂಗಳೂರ
ಮಂಗಳೂರ ಗ್ರಾಮವು ಕರ್ನಾಟಕ ರಾಜ್ಯದ ವಿಜಯಪುರ ಜಿಲ್ಲೆಯ ವಿಜಯಪುರ ತಾಲ್ಲೂಕಿನಲ್ಲಿದೆ.
ಭೌಗೋಳಿಕ
ಗ್ರಾಮವು ಭೌಗೋಳಿಕವಾಗಿ ೧೬* ೩೨' ೧೦"x ಉತ್ತರ ಅಕ್ಷಾಂಶ ಮತ್ತು ೭೫* ೩೧' ೧೯" ಪೂರ್ವ ರೇಖಾಂಶದಲ್ಲಿ ಬರುತ್ತದೆ.
ಜನಸಂಖ್ಯೆ
ಗ್ರಾಮದಲ್ಲಿ ಜನಸಂಖ್ಯೆ ಸುಮಾರು 2500 ಇದೆ. ಅದರಲ್ಲಿ 1300 ಪುರುಷರು ಮತ್ತು 1200 ಮಹಿಳೆಯರು ಇದ್ದಾರೆ.
ಸಾಂಸ್ಕೃತಿಕ
ಮುಖ್ಯ ಭಾಷೆ ಕನ್ನಡ. ಆದರೆ ವಿವಿಧ ಸಂಸ್ಕೃತಿಗಳ ಪ್ರಭಾವದಿಂದಾಗಿ ಉರ್ದು, ಮರಾಠಿ ಮತ್ತು ಹಿಂದಿ ಮಿಶ್ರಿತ ವಿಶಿಷ್ಠವಾದ ಕನ್ನಡ. ಪ್ರಮುಖ ಆಹಾರ ಧಾನ್ಯ ಜೋಳ. ಜೊತೆಗೆ ಗೋಧಿ, ಅಕ್ಕಿ,ಮೆಕ್ಕೆ ಜೋಳ ಬೇಳೆಕಾಳುಗಳು. ಜವಾರಿ ಎಂದು ಗುರುತಿಸಲ್ಪಡುವ ವಿಶೇಷ ರುಚಿಯ ಕಾಯಿಪಲ್ಯ, ಸೊಪ್ಪುಗಳು ಹೆಸರುವಾಸಿ ಮತ್ತು ಸದಾಕಾಲವೂ ಲಭ್ಯ. ಜೋಳದ ರೊಟ್ಟಿ ,, ಸೇಂಗಾ ಚಟ್ನಿ,, ಎಣ್ಣಿ ಬದನೆಯಕಾಯಿ ಪಲ್ಯ,, ಕೆನೆಮೊಸರು ಕರ್ನಾಟಕದ ಮೂಲೆಮೂಲೆಗಳಲ್ಲಿ ಪ್ರಸಿದ್ಧಿ ಪಡೆದಿವೆ.
ಕಲೆ ಮತ್ತು ಸಂಸ್ಕೃತಿ
ಅಪ್ಪಟ ಉತ್ತರ ಕರ್ನಾಟಕ ಶೈಲಿಯ ಕಲೆಯನ್ನು ಒಳಗೊಂಡಿದೆ. ಪುರುಷರು ದೋತ್ರ, ನೆಹರು ಅಂಗಿ ಮತ್ತು ರೇಷ್ಮೆ  ರುಮಾಲು(ಪಟಕ) ಧರಿಸುತ್ತಾರೆ.ಮಹಿಳೆಯರು ಇಲಕಲ್ಲ ಸೀರೆ ಮತ್ತು ಖಾದಿ ಬಟ್ಟೆಗಳನ್ನು ಧರಿಸುತ್ತಾರೆ.
ಧರ್ಮ
ಗ್ರಾಮದಲ್ಲಿ ಹಿಂದೂ ಮತ್ತು ಮುಸ್ಲಿಂ  ಧರ್ಮದ ಜನರಿದ್ದಾರೆ.
ಭಾಷೆ
ಗ್ರಾಮದ ಪ್ರಮುಖ ಭಾಷೆ ಕನ್ನಡ. ಇದರೊಂದಿಗೆ ಹಿಂದಿ, ಮರಾಠಿ ಹಾಗೂ ಇಂಗ್ಲೀಷ್ ಭಾಷೆಗಳನ್ನು  ಮಾತನಾಡುತ್ತಾರೆ.
ಮಸೀದಿ
ಗ್ರಾಮದಲ್ಲಿ ಮುಸ್ಲಿಂ ಸಮುದಾಯದ ದರ್ಗಾ ಹಾಗೂ ಮಸೀದಿ ಇದೆ.
ನೀರಾವರಿ
ಗ್ರಾಮದ ಪ್ರತಿಶತ  50  ಭಾಗ ಭೂಮಿ ಕಾಲುವೆ, ತೆರದ ಬಾವಿ, ಕೊಳವೆ ಬಾವಿಯಿಂದ ನೀರಾವರಿ ಇದ್ದು  ಪ್ರಮುಖವಾಗಿ ಕಬ್ಬು, ಮೆಕ್ಕೆಜೋಳ, ಜೋಳ, ಉಳ್ಳಾಗಡ್ಡಿ (ಈರುಳ್ಳಿ), ನಿಂಬೆಹಣ್ಣು , ಪಪ್ಪಾಯ, ಅರಿಶಿನ, ನೆಲಕಡಲೆ, ಶೇಂಗಾ(ಕಡಲೆಕಾಯಿ), ಸೂರ್ಯಕಾಂತಿ , ದ್ರಾಕ್ಷಿ , ದಾಳಿಂಬೆ, ಗೋಧಿ  ಹಾಗೂ  ಇತರೆ ಬೆಳೆಗಳನ್ನು  ಬೆಳೆಯುತ್ತಾರೆ.
ಕಾಲುವೆ
ಕೃಷ್ಣಾ ನದಿಯ ಆಲಮಟ್ಟಿ ಆಣೆಕಟ್ಟುಯಿಂದ ಮುಳವಾಡ ಏತ ನೀರಾವರಿ ಕಾಲುವೆ ಕಾಲುವೆಯಿದ್ದು  ಗ್ರಾಮದಲ್ಲಿ  ಸಂಪೂರ್ಣ ಕೃಷಿಗೆ ಸಹಕಾರಿಯಾಗಿದೆ.
ಕೃಷಿ ಮತ್ತು ತೋಟಗಾರಿಕೆ
ಗ್ರಾಮದ ಪ್ರಮುಖ ಉದ್ಯೋಗವೇ ಕೃಷಿ ಮತ್ತು ತೋಟಗಾರಿಕೆಯಾಗಿದೆ. ಈ ಕ್ಷೇತ್ರದಲ್ಲಿ ಸುಮಾರು ೭೫% ಜನರು ಕೆಲಸ ಮಾಡುತ್ತಾರೆ. ಗ್ರಾಮದಲ್ಲಿ ಕೇವಲ ೧೫% ಭೂಮಿ ಮಾತ್ರ ನೀರಾವರಿ ಹೊಂದಿದೆ. ಉಳಿದ ೮೫% ಭೂಮಿ ಮಳೆಯನ್ನೇ ಅವಲಂಭಿಸಿದೆ.
ಆರ್ಥಿಕತೆ
ಗ್ರಾಮದಲ್ಲಿ ಆರ್ಥಿಕ ವ್ಯವಸ್ಥೆ  ಮಧ್ಯಮ  ತರಗತಿಯಲ್ಲಿದೆ.
ಉದ್ಯೋಗ
ಗ್ರಾಮದಲ್ಲಿ ಫಲವತ್ತಾದ ಭೂಮಿ ಇದುವುದರಿಂದ ೭೦% ಜನಸಂಖ್ಯೆ  ಕೃಷಿಯಲ್ಲಿ ನಿರತರಾಗಿದ್ದಾರೆ. ಕೃಷಿಯು ಗ್ರಾಮದ ಪ್ರಮುಖ ಉದ್ಯೋಗವಾಗಿದೆ. ಇದರೊಂದಿಗೆ ಹೈನುಗಾರಿಕೆ, ಕೋಳಿ ಸಾಕಾಣಿಕೆ, ದನಗಳ ಸಾಕಾಣಿಕೆ ಉಪ ಕಸುಬುಗಳಾಗಿವೆ.
ಬೆಳೆ
ಆಹಾರ ಬೆಳೆಗಳು
ಜೋಳ, ಗೋಧಿ, ಮೆಕ್ಕೆಜೋಳ, ಸಜ್ಜೆ, ಕಡಲೆ, ತೊಗರಿ, ಹೆಸರು ಮತ್ತು ಕಡಲೆ ಇತ್ಯಾದಿ
ವಾಣಿಜ್ಯ ಬೆಳೆಗಳು
ತರಕಾರಿ ಬೆಳೆಗಳು
ಬದನೆಕಾಯಿ, ಟೊಮ್ಯಾಟೊ, ಹೀರೇಕಾಯಿ, ನುಗ್ಗೆಕಾಯಿ, ಗೆಣಸು, ಗಜ್ಜರಿ, ಮೆಣಸಿನಕಾಯಿ, ಸೌತೆಕಾಯಿ, ಮೊಲಂಗಿ, ಅವರೆಕಾಯಿ, ಪಡವಲಕಾಯಿ, ಕುಂಬಳಕಾಯಿ, ಮೆಂತೆ ಪಲ್ಲೆ ಮತ್ತು ಕೊತಂಬರಿ ಇತ್ಯಾದಿ.
ಸಸ್ಯ
ಆಲದ ಮರ, ಬೇವಿನ ಮರ, ಜಾಲಿ ಮರ, ಹೈಬ್ರೀಡ್ ಜಾಲಿ ಮರ, ಮಾವಿನ ಮರ ಮತ್ತು ಅರಳಿ ಮರ ಇತ್ಯಾದಿ.
ಪ್ರಾಣಿ
ತೋಳ, ನರಿ, ಹಾವು, ಮೊಲ, ನವಿಲು, ಬೆಳ್ಳಕ್ಕಿ, ಗುಬ್ಬಿ, ಕಾಗೆ, ಕೋಗಿಲೆ ಇತ್ಯಾದಿ.
ಹಬ್ಬ
ಪ್ರತಿವರ್ಷ ಕಾರ ಹುಣ್ಣುಮೆ, ಯುಗಾದಿ, ದಸರಾ, ದೀಪಾವಳಿ, ನಾಗರ ಪಂಚಮಿ, ಉರಸು ಹಾಗೂ  ಮೊಹರಮ್  ಹಬ್ಬಗಳನ್ನು ಆಚರಿಸುತ್ತಾರೆ.
ಶಿಕ್ಷಣ
ಗ್ರಾಮದಲ್ಲಿ  ಸರಕಾರಿ ಹಿರಿಯ ಪ್ರಾಥಮಿಕ ಶಾಲೆ ಇದೆ.
ಸಾಕ್ಷರತೆ
ಗ್ರಾಮದ ಸಾಕ್ಷರತೆಯ ಪ್ರಮಾಣ  ಸುಮಾರು ೬೭%. ಅದರಲ್ಲಿ ೭೫% ಪುರುಷರು ಹಾಗೂ ೫೫% ಮಹಿಳೆಯರು ಸಾಕ್ಷರತೆ ಹೊಂದಿದೆ.
ರಾಜಕೀಯ
ಗ್ರಾಮವು ಬಿಜಾಪುರ ಲೋಕಸಭಾ ಕ್ಷೇತ್ರದ ವ್ಯಾಪ್ತಿಯಲ್ಲಿ ಬರುತ್ತದೆ.
ಬಿಜಾಪುರ
ಕರ್ನಾಟಕ
ವರ್ಗ:ವಿಜಯಪೂರ ತಾಲ್ಲೂಕಿನ ಹಳ್ಳಿಗಳು
ವರ್ಗ:ಬಿಜಾಪುರ ಜಿಲ್ಲೆ
ವರ್ಗ:ಬಿಜಾಪುರ ತಾಲ್ಲೂಕು
ಪ್ಲಾನೆಟ್ ಹಾಲಿವುಡ್ ಬೀಚ್ ರೆಸಾರ್ಟ್
ದಕ್ಷಿಣ ಗೋವಾದಲ್ಲಿ ಉತ್ತೋರಡ ಬೀಚ್ ಹತ್ತಿರ, ಪ್ಲಾನೆಟ್ ಹಾಲಿವುಡ್ ಬೀಚ್ ರೆಸಾರ್ಟ್  ಇದೆ. ನಿಮ್ಮನ್ನು ಅತಿಯಾಗಿ ಪ್ರೀತಿ ಮಾಡುವ ಅರಮನೆ ಹಾಗೆ ಅನಿಸುವುದು ಈ ಭವ್ಯವಾದ ಹಾಲಿವುಡ್-ಪ್ರೇರಿತ ಥೀಮ್ ರೆಸಾರ್ಟ್ನಲ್ಲಿ ಶೈಲಿ ಮತ್ತು ಉಡುಗೊರೆಯಾಗಿ ನಿಮ್ಮ ಒಂದು ಜೀವಮಾನ ರಜಾದಿನಗಳನ್ನು ವಿಶ್ರಾಂತಿ ಮಾಡಬಹುದು. ಪ್ಲಾನೆಟ್ ಹಾಲಿವುಡ್ ಲಾಸ್ ವೇಗಾಸ್ ನಂತರ ಇದು ವಿಶ್ವದಲ್ಲಿ ಎರಡನೇಯದು. ವಿಭಿನ್ನ ಗ್ಲೋಬ್ಟ್ರೋಟರ್ಸ್ ಪೂರೈಸುವುದು, ಚಿತ್ರ ಚಿರಸ್ಮರಣೀಯ ಮತ್ತು ಪ್ರಸಿದ್ಧ ಚಲನಚಿತ್ರಗಳ ರಂಗಪರಿಕರಗಳು ಹೊಳೆಯುತ್ತಿರುವುದು, ಪ್ಲಾನೆಟ್ ಹಾಲಿವುಡ್ ನಿಸ್ಸಂದೇಹವಾಗಿ ಸುಂದರ ಒಂದು ವಿಸ್ಮಯ ಬೀಚ್ ಆಗಿದೆ.
ಸ್ಥಳ
ಪ್ಲಾನೆಟ್ ಹಾಲಿವುಡ್ ಬೀಚ್ ರೆಸಾರ್ಟ್ ದಕ್ಷಿಣ ಗೋವಾದ ಉತ್ತೋರಡ ಬೀಚ್ ಹತ್ತಿರ ಇದೆ. ಆಸಕ್ತಿಯ ಕೆಲವು ಪ್ರಸಿದ್ಧ ಸಂಗತಿಗಳು  ಕೋಲ್ವಾ ಬೀಚ್(15 ಕಿಮೀ ಅಂದಾಜು.), ಡೊನಾ ಪೌಲಾ (30 ಕಿಮೀ ಅಂದಾಜು.) ಮತ್ತು  ಕ್ಯಾಥೆಡ್ರಲ್ (27 ಕಿಮೀ ಅಂದಾಜು.)  ನಿಮ್ಮನ್ನು ಗೋವಾದಲ್ಲಿಯೇ ಇರುವಂತೆ  ಉತ್ಕೃಷ್ಟಗೊಳಿಸುವುದು.
ದೆಬೋಲಿಮ್ ಅಂತಾರಾಷ್ಟ್ರೀಯ ಮತ್ತು ದೇಶೀಯ ವಿಮಾನ ನಿಲ್ದಾಣ: ಅಂದಾಜು 15 ಕಿಮೀ.
ಮಾರ್ಗೋವಾ ರೈಲು ನಿಲ್ದಾಣ: ಅಂದಾಜು12 ಕಿಮೀ.
ಪಣಜಿ (ಗೋವಾ ರಾಜಧಾನಿ):  ಅಂದಾಜು 32 ಕಿಮೀ.
ಪ್ಲಾನೆಟ್ ಹಾಲಿವುಡ್ ಬೀಚ್ ರೆಸಾರ್ಟ್ ಸೌಕರ್ಯಗಳು
ಪಿಂಕ್ ರೂಮ್ ಸ್ಪಾ 5 ಸೌಲಬ್ಯ ಕೊಠಡಿಗಳು ಮತ್ತು ಹಲವಾರು ಹೊರಾಂಗಣ ಸೌಲಬ್ಯ ಸ್ಥಳಗಳನ್ನು ಹೊಂದಿದೆ. ಪರಿಪೂರ್ಣವಾದ ಬ್ಯೂಟಿ ಸಲೂನ್ ಚರ್ಮ ಮತ್ತು ಕೂದಲುಗಳಿಗೆ ಚಿಕಿತ್ಸೆಗಳನ್ನು ನೀಡಲು ಹೊಂದಿದೆ. ವಿನಂತಿ ಮಾಡಿದರೆ ಡೈಟಿಷಿಯನ್ ಲಭ್ಯವಿದೆ. ರಕ್ತನಾಳಗಳಿಗೆ, ಶಕ್ತಿ ಆರೋಗ್ಯ ಚಾಲನೆಯಲ್ಲಿ ಇರಿಸಿಕೊಳ್ಳಲು ಟ್ರಾನ್ಸ್ ಫಿಟ್ನೆಸ್ ವ್ಯಾಯಾಮಶಾಲೆ, ಈಜುಕೊಳ, ಮಕ್ಕಳು ಆಡುವ ಪ್ರದೇಶ, ಸಹಾಯ ಟೇಬಲ್, ಹೊರಾಂಗಣ ಯೋಗ ಸ್ಥಳ, ಉಗಿ ಕೊಠಡಿ ಮತ್ತು ಜಕುಝಿ, 3 ರಿಂದ 12 ವರ್ಷಗಳ ವಯಸ್ಸಿನ ನಡುವಿನ ಮಕ್ಕಳಿಗೆ  ‌ಆಡಲು ಒಳಾಂಗಣ ಮತ್ತು ಹೊರಾಂಗಣ ಚಟುವಟಿಕೆಗಳು, ಇದು ಪ್ಲಾನೆಟ್ ಹಾಲಿವುಡ್ನ ಕೆಲವು ಗಮನಾರ್ಹ ಲಕ್ಷಣಗಳಾಗಿವೆ. ಪ್ಲಾನೆಟ್ ಹಾಲಿವುಡ್ ಆನ್ ಸೈಟ್ ತಜ್ಞ ಅಥವಾ ನಿಮ್ಮ ಮದುವೆ ಸಲಹೆಗಾರ ಘಟನೆಗಳ ವೇಳಾಪಟ್ಟಿ ಯೋಜನೆ, ಎಲ್ಲ ಆಹಾರ ಹಾಗು ಪಾನೀಯ ಮೆನು ವಿವರಗಳ ಸಂಘಟನೆ ಅಥವಾ ಕಾಯ್ದಿರಿಸಬೇಕಾದ ನಿಮ್ಮ ದಿನಾಂಕಗಳು, ಮೆನು ವಿನ್ಯಾಸದಿಂದ ಲೆನಿನ್ ವರೆಗೆ,  ಬೇರೆ ಎಲ್ಲಾ ಸಂಗತಿಗಳಿಗೆ ನಿಮಗೆ ಸಹಾಯ ಮಾಡುತ್ತಾರೆ. ರೆಸಾರ್ಟ್ನಲ್ಲಿ ನಿಮ್ಮ ಮದುವೆ ಅನುಭವ, ಇತರ ಅಂಶಗಳಿಗೆ ಸಹಾಯ ಮಾಡುತ್ತಾರೆ.
ವೈಶಿಷ್ಟ್ಯಗಳು
ವಿಶೇಷ ಉನ್ನತ ಮಟ್ಟದ ಮಂಡಳಿ ಸಭೆ ಅಥವಾ ನೂರು ಮಂದಿ ಭಾಗವಹಿಸಲು ಆಂತರಿಕ ಕಾನ್ಫರೆನ್ಸ್ ಹಾಲ್ ಇದೆ, ಪ್ಲಾನೆಟ್ ಹಾಲಿವುಡ್ ಪರಿಪೂರ್ಣ ವಾತಾವರಣವನ್ನು ಹೊಂದಿದೆ. ನಿಮ್ಮ ವ್ಯಾಪಾರ ಸಭೆಗಳನ್ನು ಉತ್ಪಾದಕ ಮತ್ತು ಸ್ಮರಣೀಯ ಎರಡೂ ಮಾಡಲು ಅಡಚಣೆಯಿಲ್ಲದ ಸೇವೆ ಮತ್ತು ವೃತ್ತಿಪರ ತಜ್ಞ ಸಹಾಯವಿದೆ. ರೆಸಾರ್ಟ್ನ ಎಲ್ಲಾ ಪ್ರದೇಶಗಳಾದ್ಯಂತ ವರ್ಧಿತ ವೈ-ಫೈ ಸಂಪರ್ಕದೊಂದಿಗೆ ಇರುವುದು. ರೆಸಾರ್ಟ್ನಲ್ಲಿ ಉಷ್ಣವಲಯದ ಗಾರ್ಡನ್ ಮತ್ತು  10 ಎಕರೆ ಹೆಚ್ಚು ವ್ಯಾಪಿಸಿರುವ ಬೀಚ್ ಮುಂಭಾಗದಲ್ಲಿ ತೆಂಗಿನ ತೋಟ ವ್ಯಾಪಾರಕ್ಕೆ ಸಂತೋಷಕ್ಕೆ ಅಥವಾ ಎರಡರ ಸಂಯೋಜನೆಗೆ ಆದರ್ಶ ಆಯ್ಕೆಯಾಗಿದೆ. ಪ್ಲಾನೆಟ್ ದೈನಿಕಗಳು ಫೇಮ್ ಮತ್ತು ಪೋಸಿಡಾನ್ನ ಕೋವ್ ಇವು ಮೂರು ಅತ್ಯುತ್ತಮ ತಿನಿಸುಗಳು ನಿಮಗೆ ಬಾಯಿಯಲ್ಲಿ ನೀರು ಬರುವಂತೆ ಮಾಡುತ್ತದೆ. ತಮ್ಮ ವ್ಯಾಪಕ ಆಯ್ಕೆಗಾಗಿ ಏಷ್ಯನ್ ಮತ್ತು ಪಾಶ್ಚಾತ್ಯ ತಿನಿಸುಗಳು ಇರುತ್ತವೆ.
ದೊಡ್ಡದಾಗಿ ವಿನ್ಯಾಸಗೊಂಡಿರುವ ಬಾರ್, ಹಾರ್ಟ್ ಬಾರ್ ಎಂದು ಕರೆಯಲಾಗುತ್ತದೆ  ಇದು ಹೆಚ್ಚು ಆಯ್ಕೆ ಇರುವ ವೋಡ್ಕಾಗಳು ಮತ್ತು ಇತರ ಶಕ್ತಿಗಳ ಕಾರ್ಯನಿರ್ವಹಿಸುತ್ತದೆ. ಶಾಂಪೇನ್, ಮಾರಾಟಿನಿಸ್,ಸಿಗಾರ್ ಮೇಲೆ ಸಿಗಾರ್ ಲೌಂಜ್ ವಿಶ್ರಾಂತಿಗೆ ಒಂದು ಪರಿಪೂರ್ಣ ಸ್ಥಳವಾಗಿದೆ. ರೆಸ್ಟೋರೆಂಟ್, ಬಾರ್, ಚೆಂಡಿನ ಕೊಠಡಿಗಳು ಮತ್ತು ಕ್ರೀಡಾ ಲಾಬಿ ವಿವಿಧ ನಾಟಕೀಯ ಮಾದರಿಗಳು, ಬೆಳಕಿನ ಮತ್ತು ಕಲಾಕೃತಿಯ ಒಂದು ರೋಮಾಂಚಕ ಮತ್ತು ಶಕ್ತಿಯುತ ನೋಟವನ್ನು ಒದಗಿಸುತ್ತದೆ.
ಕೊಠಡಿಗಳು
ಪ್ಲಾನೆಟ್ ಹಾಲಿವುಡ್ ಬೀಚ್ ರೆಸಾರ್ಟ್ ನಲ್ಲಿ ಸ್ವಾಕಿ ಅತಿಥಿ ಕೊಠಡಿಗಳ ಪಟ್ಟಿಯಿಂದ, ಅತಿಥಿಗಳು ಈಜು ಕೊಳ ಅಥವಾ ಸುತ್ತಲೂ ಹಸಿರು ಇರುವ ಜಾಗ, ಅರೇಬಿಯನ್ ಸಮುದ್ರ ನೋಡವ ಕೊಠಡಿ ಹೊಂದಿರುವ ಮೂಲಕ ತಮ್ಮನ್ನು ಪುನಶ್ಚೇತನ ಮಾಡಬಹುದು. ಅರಬ್ಬೀ ಸಮುದ್ರ ಎತ್ತರದಲ್ಲಿರುವ ಪ್ರೀಮಿಯರ್ ಸೂಟ್ ಮತ್ತು ಈಜುಕೊಳ ವ್ಯಾಪಾರ ಅಥವಾ ವಿರಾಮ ಪ್ರವಾಸಿಗರಿಗೆ ಜಾಗ ಹೊಂದಿರುವ ಪ್ರೀಮಿಯರ್ ಸೂಟ್, ಉದ್ಯಾನ ಕಾಣುವ ಎಗ್ಸಿಕ್ಯುಟಿವ್ ಸೂಟ್ ಆಗಿದೆ.
ಮೂಲ ಸೌಕರ್ಯಗಳು
ರೆಸ್ಟೋರೆಂಟ್, ಬಾರ್, ಕೆಫೆ, ಕೊಠಡಿ ಸೇವೆ, ಇಂಟರ್ನೆಟ್, ವ್ಯಾಪಾರ ಕೇಂದ್ರ, ಪೂಲ್ ಜಿಮ್, ವೈಫೈ, ಏರ್ ಕಂಡೀಶನರ್, 24 ಗಂಟೆ ಚೆಕ್ ಇನ್
ಆಹಾರ ಮತ್ತು ಪಾನೀಯ
ಬಾರ್, ರೆಸ್ಟೋರೆಂಟ್, ಕಾಫಿ ಶಾಪ್, ಲೌಂಜ್ ಪೂಲ್, ಸ್ನ್ಯಾಕ್ ಬಾರ್, ಪ್ಯಾಟಿಸರಿ ಮಳಿಗೆ, ಬಾರ್ಬೆಕ್ಯು
ಉದ್ಯಮ ಸೇವೆಗಳು
ವ್ಯಾಪಾರ ಕೇಂದ್ರ, ಶ್ರವ್ಯ ದೃಶ್ಯ ಸಾಧನ, ಎಲ್ಸಿಡಿ / ಪ್ರಕ್ಷೇಪಕ, ಮೀಟಿಂಗ್ ಫೆಸಿಲಿಟಿ ಬೋರ್ಡ್ ರೂಮ್, ಕಾನ್ಫರೆನ್ಸ್ ಹಾಲ್, ಮೀಟಿಂಗ್ ರೂಮ್, ಮುದ್ರಕ, ಫ್ಯಾಕ್ಸ್, ಛಾಯಾಪ್ರತಿ, ಸ್ಕ್ಯಾನರ್.
ಬೇಸಿಕ್ಸ್
ಅಂಗವಿಕಲ ಅತಿಥಿಗೆ ಏರ್ ಕಂಡೀಷನಿಂಗ್ ಲಿಫ್ಟ್ ಫೆಸಿಲಿಟಿ, ಇಂಟರ್ನೆಟ್, ಧೂಮಪಾನ ಅಲ್ಲದ ಕೊಠಡಿ, ಒಂದುಗೂಡಿಸುವ ಕೋಣೆಗಳು, ಇಂಟರ್ಕನೆಕ್ಟಿಂಗ್ ಕೋಣೆಗಳು. ಡೋರ್ಮ್ಯಾನ್, ಎಕ್ಸ್ಪ್ರೆಸ್ ಚೆಕ್-ಇನ್, ಎಕ್ಸ್ಪ್ರೆಸ್ ಚೆಕ್ ಔಟ್, ಮಹಿಳಾ ಪ್ರವಾಸಿಗರ ರೂಮ್, ದಾದಿಯರು, ಕಾಂಪ್ಲಿಮೆಂಟರಿ ವೈ-ಫೈ ಆಕ್ಸೆಸ್, ಔತಣಕೂಟ ಫೆಸಿಲಿಟಿ, ಕಾಲ್ ಮೇಲೆ ವೈದ್ಯರು, 24 ಅವರ್ ಪವರ್ ಸಪ್ಲೈ.
ಉಲ್ಲೇಖ
ವರ್ಗ : ಹೊಟೆಲ್ ಗಳು
ಸಾಧನ ಸರ್ಗಮ್
ಸಾಧನಾ ಸರ್ಗಮ್ (ಜನನ ಮಾರ್ಚ್ ೭, ೧೯೬೯) ಭಾರತೀಯ  ಹಿನ್ನೆಲೆ ಗಾಯಕಿ. ಚಲನಚಿತ್ರ ಸಂಗೀತದ ಜೊತೆಗೆ, ಅವರು ಭಕ್ತಿಗೀತೆಗಳು, ಶಾಸ್ತ್ರೀಯ ಸಂಗೀತ, ಗಝಲ್, ಪ್ರಾದೇಶಿಕ ಚಿತ್ರಗೀತೆಗಳು ಮತ್ತು ಪಾಪ್ ಆಲ್ಬಮ್ಗಳನ್ನು ಹಾಡಿದ್ದಾರೆ. ಅವರು ರಾಷ್ಟ್ರೀಯ ಚಲನಚಿತ್ರ ಪ್ರಶಸ್ತಿ , ದಕ್ಷಿಣ ಭಾರತ ಸಿನೆಮಾ ಫಿಲ್ಮ್ಫೇರ್ ಪ್ರಶಸ್ತಿ, ಐದು  ಬಾರಿ ಮಹಾರಾಷ್ಟ್ರ ರಾಜ್ಯ ಚಲನಚಿತ್ರ ಪ್ರಶಸ್ತಿ ಮತ್ತು ನಾಲ್ಕು ಬಾರಿ ಗುಜರಾತ್ ರಾಜ್ಯ ಚಲನಚಿತ್ರ ಪ್ರಶಸ್ತಿಯನ್ನು ಗಳಿಸಿದ್ದಾರೆ.
ಸರ್ಗಮ್ ಅವರಿಗೆ ಮಧ್ಯ ಪ್ರದೇಶದ ಸರ್ಕಾರದಿಂದ 'ಲತಾ ಮಂಗೇಶ್ಕರ್ ಪ್ರಶಸ್ತಿ' ನೀಡಲಾಗಿದೆ.
ಚಲನಚಿತ್ರಗಳು, ಕಿರುತೆರೆ ಧಾರಾವಾಹಿಗಳು, ಭಕ್ತಿಗೀತೆಗಳು ಮತ್ತು ಪಾಪ್ ಸಂಗೀತದ ಅಲ್ಬಮ್ ಎಲ್ಲಾ ಸೇರಿ ಸರ್ಗಂ ಅವರು ಸುಮಾರು ೩೪ ಭಾರತೀಯ ಭಾಷೆಗಳಲ್ಲಿ ಹಾಡಿದ್ದಾರೆ. ದಕ್ಷಿಣ ಭಾರತೀಯರಲ್ಲದಿದ್ದರು  ದಕ್ಷಿಣ ಭಾರತ ಸಿನೆಮಾ ಗೀತೆಗಾಗಿ ರಾಷ್ಟ್ರೀಯ ಪ್ರಶಸ್ತಿಯನ್ನು ಗೆದ್ದ ಹೆಗ್ಗಳಿಕೆ ಇವರದು. ಅವರು  ಹಿಂದೂಸ್ಥಾನಿ ಶಾಸ್ತ್ರೀಯ ಸ೦ಗೀತ ಗಾಯಕಿ ಕೂ. ೧೯೮೦ ರ ದಶಕದ ಆರಂಭದಲ್ಲಿ ತಮ್ಮ ವೃತ್ತಿಜೀವನವನ್ನು ಪ್ರಾರಂಭಿಸಿದ ಇವರು, ಹಿಂದಿ, ತಮಿಳು, ಮರಾಠಿ, ಓಡಿಯಾ, ತೆಲುಗು, ಬೆಂಗಾಲಿ, ಕನ್ನಡ, ಮಲಯಾಳಂ, ಗುಜರಾತಿ, ನೇಪಾಳಿ  ಸೇರಿದಂತೆ ಹಲವಾರು ಭಾರತೀಯ ಭಾಷೆಗಳಲ್ಲಿ ಹಾಡಿದ್ದಾರೆ.
ಆರಂಭಿಕ ಜೀವನ
ಸರ್ಗಾಮ್ ಅವರು ಮಹಾರಾಷ್ಟ್ರದ ರತ್ನಾಗಿರಿ ಜಿಲ್ಲೆಯ ಡಬೊಲ್ ಎ೦ಬಲ್ಲಿ   ಸಂಗೀತಗಾರರ ಕುಟುಂಬಕ್ಕೆ ಜನಿಸಿದರು.
ಅಂಕಿಅಂಶಗಳು
ಸರ್ಗಮ್ ಅವರು ೧೯೩೮ ಹಿಂದಿ ಗೀತೆಗಳು ಮತ್ತು ೧೧೧೧ ತಮಿಳು, ೨೫೦೦ ಬೆಂಗಾಲಿ ಮತ್ತು ಮರಾಠಿ ಭಾಷೆಯಲ್ಲಿ ೩೪೬೭ ಹಾಡುಗಳನ್ನು ಹಾಡಿದ್ದಾರೆ. ಅವರು ೩೪ ಭಾರತೀಯ ಭಾಷೆಗಳಲ್ಲಿ ೧೫೦೦೦ ಗೀತೆಗಳನ್ನು ಹಾಡಿದ್ದಾರೆ.
ಕನ್ನಡ ಸಿನಿಮಾದಲ್ಲಿ ಜನಪ್ರಿಯತೆ
ಕನ್ನಡದ 'ಸವಾರಿ' ಚಿತ್ರದಲ್ಲಿ 'ಮರಳಿ ಮರೆಯಾಗಿ' ಹಾಡು ಇವರಿಗೆ ಜನಪ್ರಿಯತೆ ತ೦ದುಕೊಟ್ಟಿತು.
ಯುನಿನಾರ್ ಸೌತ್ ರೇಡಿಯೋ ಮಿರ್ಚಿ ಪ್ರಶಸ್ತಿಗಳು
ಸಂಜೀವ ಮಠಂದೂರು
ಸಂಜೀವ ಮಠಂದೂರು (ಜನನ ೦೧ ಮೇ ೧೯೬೧) ಒಬ್ಬ ಭಾರತೀಯ ರಾಜಕಾರಣಿಯಾಗಿದ್ದಾರೆ. ಅವರು ಜನವರಿ 2018 ರಿಂದ ಕರ್ನಾಟಕ ರಾಜ್ಯದ ಶಾಸಕರಾಗಿ ಆಯ್ಕೆಯಾದರು. ಅವರು ಕರ್ನಾಟಕ ವಿಧಾನಸಭೆಯಿಂದ ಮೊದಲ ಬಾರಿ ಪುತ್ತೂರಿನಿಂದ ಎಂ.ಎಲ್.ಎ.ಯಾಗಿ ಆಯ್ಕೆಯಾಗಿ ವಿಧಾನ ಸಭೆಯ ಸದಸ್ಯರಾಗಿದ್ದಾರೆ. ಕುಟುಂಬ ಜೀವನ ನಿರ್ವಹಣೆಗಾಗಿ ಕೃಷಿಯನ್ನು ಅವಲಂಭಿಸಿರುವರು.
ಆರಂಭಿಕ ಜೀವನ
ಸಂಜೀವ ಮಠಂದೂರು ಅವರು ಪುತ್ತೂರು ತಾಲೂಕಿನ ಹಿರೇಬಂಡಾಡಿ ಗ್ರಾಮದಲ್ಲಿ ಜನಿಸಿದರು.
ಶೈಕ್ಷಣಿಕ ವಿವರ
ಪ್ರಾಥಮಿಕ ಶಿಕ್ಷಣವನ್ನು ಸರಕಾರಿ ಹಿರಿಯ ಪ್ರಾಥಮಿಕ ಶಾಲೆ ಹಿರೇಬಂಡಾಡಿಯಲ್ಲಿ ಮಾಡಿದರು. ಪ್ರಾಢ ಮತ್ತು ಪದವಿ ಪೂರ್ವ ಶಿಕ್ಷಣವನ್ನು ಉಪ್ಪಿನಂಗಡಿ ಸರಕಾರಿ ಕಾಲೇಜಿನಲ್ಲಿ ಪಡೆದರು. ಬಿ.ಕಾಂ. ಪದವಿ ಶಿಕ್ಷಣವನ್ನು ಪುತ್ತೂರಿನ ವಿವೇಕಾನಂದ ಮಹಾವಿದ್ಯಾಲದಲ್ಲಿ ಪೂರೈಸಿದರು.
ಕ್ಷೇತ್ರ
ಪುತ್ತೂರು ವಿಧಾನ ಸಭಾ ಕ್ಷೇತ್ರದಿಂದ ಸಂಜೀವ ಮಠಂದೂರು ಅವರು 2018 ರಿಂದ ಮೊದಲ ಬಾರಿ ಬಿಜೆಪಿ ಪಕ್ಷದಿಂದ ಶಾಸಕರಾಗಿ ಆಯ್ಕೆಯಾಗಿದ್ದಾರೆ.
ಬಾಹ್ಯ ಕೊಂಡಿಗಳು
ವರ್ಗ:ಕರ್ನಾಟಕ ರಾಜಕಾರಣಿಗಳು ವರ್ಗ:ಕರ್ನಾಟಕದ ವಿಧಾನಸಭಾ ಸದಸ್ಯರು ವರ್ಗ:ವಿಧಾನ ಸಭಾ ಕ್ಷೇತ್ರದ ಶಾಸಕರು
ಮೇಹರೋಗ
ಮೇಹರೋಗವು ರೋಗಿಷ್ಠವ್ಯಕ್ತಿಯಿಂದ ನಿರೋಗಿಗೆ ಮುಖ್ಯವಾಗಿ ಸಂಭೋಗಕ್ರಮದಿಂದಲೇ ಅಂಟುವ ರೋಗ (ವೆನೀರಿಯಲ್ ಡಿಸೀಸಸ್). ಇವು ಪ್ರಪಂಚದ ಎಲ್ಲೆಡೆಗಳಲ್ಲೂ ಅನಾದಿಕಾಲದಿಂದಲೂ ಮಾನವನಿಗೆ ಅಂಟಿರುವ ಪಿಡುಗಾಗಿ ಬಂದಿದೆ. ಈ ಅಂಟುರೋಗದ ಚಿಹ್ನೆಗಳು ಲಿಂಗ ಮೂತ್ರಾಂಗಗಳಲ್ಲಿ ಕಂಡುಬರುವುದರಿಂದ ಇವುಗಳಿಗೆ ಲಿಂಗಮೂತ್ರಾಂಗಗಳ ರೋಗಗಳೆನ್ನಬಹುದು. ಇವು ಅಮಿತ ಹಾಗೂ ಸಂಕೀರ್ಣ ಸಂಭೋಗದಿಂದ ಉತ್ಪನ್ನವಾದವಾದರೂ ಕ್ರಿಮಿಗಳೇ ರೋಗಕಾರಣಗಳೆಂದು 19ನೆಯ ಶತಮಾನದ ಕೊನೆಯ ಭಾಗದಲ್ಲಿ ಮತ್ತು 20ನೆಯ ಶತಮಾನದ ಪ್ರಾರಂಭದಲ್ಲಿ ಶೋಧಿಸಲಾಯಿತು.
ಮುಖ್ಯವಾದ ಪಂಚ ಮೇಹರೋಗಗಳ ಪೈಕಿ ಸಿಫಿಲಿಸ್ ಮತ್ತು ಗನೋರಿಯ ಎಂಬೆರಡು ರೋಗಗಳನ್ನು ಹಿರಿಯಮೇಹವೆಂದೂ ಸಾಂಕ್ರಾಯ್ಡ್, ಲಿಂಫೋಗ್ರಾನ್ಯುಲೋಮ ವಿನೀರಿಯಮ್ ಮತ್ತು ಗ್ರಾನ್ಯುಲೋಮ ಇಂಗ್ವೈನಲಿ ಎಂಬ ಮೂರು ರೋಗಗಳನ್ನು ಕಿರಿಯ ಮೇಹವೆಂದೂ ವಿಂಗಡಿಸಿದೆ. ಇವಲ್ಲದೆ ಇತರ ಮೇಹರೋಗಗಳೂ ಇವೆ: ಕಾಂಡಿಲೋಮ ಆಕ್ಯುಮಿನೇಟ, ಹರ್ಷಿಸ್ ಪ್ರೊಜೆನೈಟಾಲಿಸ್, ವಿಶಿಷ್ಟಕ್ರಿಮಿರಹಿತ ಗನೋರಿಯ, ಕ್ರಿಮಿರಹಿತ ಉರಿಮೂತ್ರ ಇತ್ಯಾದಿ.
ಈ ರೋಗಗಳು ಸಾಮಾನ್ಯವಾಗಿ ಸಂಭೋಗದಿಂದಲೇ ಹರಡುವುವುವಾದರೂ ಚುಂಬನ, ಆಲಿಂಗನ ಮುಂತಾದ ಸಮೀಪಸ್ಪರ್ಶಗಳಿಂದ ಇಲ್ಲವೆ ಸಂಭೋಗ ವಕ್ರತೆಗಳಿಂದ ಒಬ್ಬರಿಂದಿನ್ನೊಬ್ಬರಿಗೆ ಹರಡುವುದೂ ಉಂಟು. ರೋಗಗ್ರಸ್ತ ಗಂಡನಿಂದ ಹೆಂಡತಿಗೆ ತಗಲುವುದು. ಈಕೆ ರೋಗಯುತ ಮಕ್ಕಳನ್ನು ಹಡೆಯುತ್ತಾಳೆ. ಈ ಕುಟುಂಬದ ಮಕ್ಕಳಿಗೆಲ್ಲ ಮೇಹ ಆಜನ್ಮಬೇನೆಯಾಗಬಹುದು. ಸಾಮಾಜಿಕ ಆಂದೋಲನ ಮತ್ತು ಯುದ್ಧಕಾಲದಲ್ಲಿ ಅನೈತಿಕ ಸಂಭೋಗವ್ಯಾಪಾರಗಳು ವಿಪರೀತವಾಗಿ ಲೈಂಗಿಕ ರೋಗಗಳು ವ್ಯಾಪಕವಾಗಿ ಹರಡುತ್ತವೆ. ಕೆಲವು ಕಾಡುಜನರಲ್ಲಿ ರೋಗಗಳು ಹೊಸದಾಗಿ ಕಾಣಿಸಿಕೊಂಡು ಆ ಜನಸಮೂಹವನ್ನು ನಾಶಮಾಡಿವೆ. ಈ ರೋಗಗಳಿದ್ದ ಕುಟುಂಬಗಳಲ್ಲಿ ಕಿವುಡ, ಕುರುಡ ಮತ್ತು ಹೆಳವರು ಬಹಳ ಇರುವರು. ಅವರಲ್ಲಿ ಕೆಲವರಿಗೆ ಮಿದುಳಿನ ರೋಗಗಳು ಇಲ್ಲವೆ ಪಾಲ್ಸಿ ರೋಗಗಳುಂಟಾಗಬಹುದು. ಹಿಂದುಳಿದ ಜನಾಂಗಗಳಲ್ಲಿ ಈ ರೋಗಗಳನ್ನು ಅಧಿಕವಾಗಿ ಕಾಣಬಹುದು. ಅಜ್ಞಾನಿ ಜನರಲ್ಲಿ ಇವು ಸ್ಥಳೀಕವಾಗಿ ನೆಲಸುತ್ತವೆ. ವೇಶ್ಯಾವೃತ್ತಿಗೆ ಸೊತ್ತಾದ ಈ ರೋಗಗಳನ್ನು ವೇಶ್ಯೆಯರು ಒಬ್ಬ ಗಿರಾಕಿಯಿಂದ ಇನ್ನೊಬ್ಬನಿಗೆ ಒಂದೆಡೆಯಿಂದ ಇನ್ನೊಂದೆಡೆಗೆ ವರ್ಗಾಯಿಸುವ ಮಾಧ್ಯಮಿಕರಾಗಿದ್ದು ಕೆಲವೇ ದಿವಸಗಳಲ್ಲಿ ರೋಗ ಸರ್ವವ್ಯಾಪಕವಾಗಿ ಹರಡಬಲ್ಲದು.
ಮೇಹರೋಗ ಬರಲು ಸಮಾಜದ ಕುಂದುಕೊರತೆಗಳಲ್ಲಿ ಅತಿಸಂಭೋಗಪ್ರಿಯತೆ ಮತ್ತು ಅತಿಸಂಭೋಗ ಹಾಗೂ ಸಂಕೀರ್ಣಸಂಭೋಗಕ್ಕೆ ಅನುಕೂಲವಿರುವುದೇ ಮುಖ್ಯ ಕಾರಣಗಳು. ಮನೆ ಬಿಟ್ಟು ದೂರ ಹೋಗಿ ಕೆಲಸ ಮಾಡುವವರಲ್ಲಿ ಮತ್ತು ಸಂಚಾರಿಜನಾಂಗದಲ್ಲಿ, ಮನೋರೋಗಗಳು ಹೆಚ್ಚಿದ್ದರೆ, ವಿದ್ಯಾಹೀನರು ಹೆಚ್ಚಿದ್ದರೆ ಅಧಿಕಜನ ರೋಗಗಳಿಗೀಡಾಗುತ್ತಾರೆ. ಇತ್ತೀಚಿಗೆ ಸಲಿಂಗಪ್ರಿಯತೆ ಹೆಚ್ಚಾಗಿ ಗಂಡಸು ಇನ್ನೊಬ್ಬ ಗಂಡಸಿಗೆ, ಸ್ತ್ರೀ ಮತ್ತೊಬ್ಬ ಸ್ತ್ರೀಗೆ ರೋಗವನ್ನು ಪಸರಿಸುತ್ತಿದ್ದಾರೆ.
ಪ್ರಥಮ ಚಿಹ್ನೆಗಳು ಬಾಹ್ಯಜನಾಂಗ ಮತ್ತು ಮೂತ್ರಾಂಗಗಳಲ್ಲಿ ಕಂಡರೂ ಈ ರೋಗಗಳ ಪರಿಣಾಮಗಳನ್ನು ದೇಹದೆಲ್ಲೆಡೆಗಳಲ್ಲಿಯೂ ಕಾಣಬಹುದು. ರೋಗಫಲವಾಗಿ ಸ್ತ್ರೀ ಬಂಜೆಯಾಗಿಯೂ ಪುರುಷ ಷಂಡನಾಗಿಯೂ ಮಾರ್ಪಡಬಹುದು. ಇಲ್ಲವೆ ಲಿಂಗ ಮೂತ್ರಾಂಗಗಳು ಕ್ಷೀಣವಾಗಿ ವಿಕಾರಹೊಂದಿ ಕೃಶವಾಗಿ ಕೊಳೆತು ನಾಶವಾಗಬಹುದು.
ಸಮಾಜದ ನಿಯಮಗಳನ್ನು ಉಲ್ಲಂಘಿಸಿದವರಿಗೆ ಇದೊಂದು ಶಾಪವೆಂದು ತಿಳಿಯಲಾಗದು. ಕೆಲವೆಡೆಗಳಲ್ಲಿ ಮೇಹರೋಗಿಯಾದವ ಕನ್ಯೆಯರ ಸಂಭೋಗದಿಂದ ರೋಗ ವಿಮುಕ್ತನಾಗುವೆನೆಂದು ತಿಳಿದು ಬಲಾತ್ಕಾರ ಸಂಪರ್ಕ ಮಾಡುವುದುಂಟು. ಈ ಮೂಢನಂಬಿಕೆಯ ಪರಿಣಾಮವಾಗಿ ಏನೂ ತಿಳಿಯದ ಶಿಶು ಹಾಗೂ ಕನ್ಯೆ ಬಲವಂತವಾಗಿ ರೋಗಪೀಡಿತರಾಗುತ್ತಾರೆ. ಸಾಮಾಜಿಕ ಪ್ರಜ್ಞೆ, ಕಳಕಳಿ ಮತ್ತು ಯೋಗ್ಯ ಶಿಕ್ಷಣಗಳಿಂದ ಮಾತ್ರ ಇಂಥ ಕ್ರೌರ್ಯವನ್ನು ನಿವಾರಿಸಬಹುದು.
ಪ್ರಾರಂಭದ ಚಿಹ್ನೆಗಳನ್ನರಿತು ರೋಗಗಳ ಪ್ರಥಮಾವಸ್ಥೆಯಲ್ಲೇ ಯುಕ್ತ ಚಿಕಿತ್ಸೆಯನ್ನಿತ್ತಲ್ಲಿ ರೋಗಿ ಸಂಪೂರ್ಣ ಗುಣಮುಖನಾಗಬಹುದು. ತಾವು ಎಂದಿಗೂ ಗುಣಹೊಂದಲಾರೆವೆಂದು ಮೇಹರೋಗದ ಅಂಜಿಕೆಯಿಂದ ಭಯಭೀತರಾಗಿ ಜೀವವನ್ನೇ ನಿರರ್ಥಕಗೊಳಿಸುತ್ತಿರುವ ಕೆಲವರನ್ನು ಸಮಾಜ ಕಾರ್ಯಕರ್ತರು ತಿದ್ದಲು ಸಾಧ್ಯ.
ಬಾಹ್ಯ ಸಂಪರ್ಕಗಳು
ವರ್ಗ:ರೋಗಗಳು ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಮಾಟ - ಮಂತ್ರ
ಮಾಟ - ಮಂತ್ರ (ಮಂತ್ರವಿದ್ಯೆ) ಎಂದರೆ ಒಂದು ವಿಶಿಷ್ಟ ಬಗೆಯ ಮಾಂತ್ರಿಕ ಶಕ್ತಿಯನ್ನು ಉಪಯೋಗಿಸಿಕೊಂಡು ಜನರನ್ನು ಹಿಂಸಿಸುವ ಅಥವಾ ಅವರ ಆಸ್ತಿಪಾಸ್ತಿಯನ್ನು ಹಾನಿಗೊಳಿಸುವ, ಪ್ರಪಂಚದಾದ್ಯಂತ ಕಂಡುಬರುವ, ಎಲ್ಲ ಆದಿವಾಸಿಗಳಲ್ಲಿಯೂ ಇರುವ ಒಂದು ಸಂಪ್ರದಾಯ ಮತ್ತು ನಂಬಿಕೆ (ವಿಚ್‍ಕ್ರಾಫ್ಟ್). ಇದು ಧರ್ಮದಷ್ಟೇ ಪ್ರಾಚೀನವಾದುದು. ಒಂದು ಕಾಲಕ್ಕೆ ಧರ್ಮಕ್ಕೂ, ಮಾಟ-ಮಂತ್ರಗಳಿಗೂ ಸಂಬಂಧವೇ ಇಲ್ಲ ಎಂದು ಭಾವಿಸಲಾಗಿತ್ತು. ಅನಂತರ ಅವೆರಡೂ ಅವಿಭಾಜ್ಯ ಅಂಗಗಳು ಎನ್ನುವಷ್ಟರ ಮಟ್ಟಿಗೆ ಅವುಗಳ ಸಂಬಂಧವನ್ನು ಕಂಡುಕೊಳ್ಳಲಾಯಿತು. ಫ್ರೇಜರನ ಪ್ರಕಾರ ದೇವತಾರಾಧೆನೆಯ ಮುಂದಿನ ಘಟ್ಟವೇ ಮಾಟ-ಮಂತ್ರ ಮುಂತಾದವು. ಮಂತ್ರ ವಿದ್ಯೆಯನ್ನು ಆತ ಪ್ರಾಚೀನ ವಿಜ್ಞಾನ ಎಂದೇ ಕರೆದಿದ್ದಾನೆ. ಧರ್ಮಕ್ಕೂ ಮಂತ್ರವಿದ್ಯೆಗೂ ಸಂಬಂಧವಿರುವಂತೆಯೇ ಮಂತ್ರವಿದ್ಯೆಗೂ ವಿಜ್ಞಾನಕ್ಕೂ ಹಲವಂಶಗಳಲ್ಲಿ ಸಂಬಂಧವಿದೆ ಎಂಬುದನ್ನು ಗುರುತಿಸಲಾಗಿದೆ.
ಧರ್ಮ ಮತ್ತು ಮಂತ್ರವಿದ್ಯೆ ಎರಡರಲ್ಲಿಯೂ ಕೆಲವು ಸಮಾನ ಲಕ್ಷಣಗಳಿರುವಂತೆಯೇ. ಕೆಲವು ವ್ಯತ್ಯಾಸಗಳೂ ಇವೆ. ಇವೆರಡೂ ಅಗೋಚರವಾದ ಅಲೌಕಿಕ ಶಕ್ತಿಗಳನ್ನು ಮೂಲ ಬಂಡವಾಳವಾಗಿಸಿಕೊಂಡು ಕಾರ್ಯ ನಡೆಸುತ್ತವೆ. ಧರ್ಮದ ಪ್ರತಿನಿಧಿಯಾಗಿ ಪುರೋಹಿತ ನಿಂತರೆ, ಮಾಟ ಮಂತ್ರವಿದ್ಯೆಯ ಪ್ರತಿ ನಿಧಿಯಾಗಿ ಮಾಂತ್ರಿಕ ಅಥವಾ ಮಂತ್ರವಾದಿ (ಮಾಟಗಾರ ಅಥವಾ ಮಾಟಗಾತಿ) ನಿಲ್ಲುತ್ತಾನೆ. ಇಬ್ಬರ ಸಾಧನೆಯ ಗುರಿ ಒಂದೇ ಆದರೂ ಆನುಸರಿಸುವ ಮಾರ್ಗಮಾತ್ರ ಬೇರೆ ಬೇರೆ. ಧರ್ಮಾಚರಣೆಯ ಪುರೋಹಿತ ವಿಧೇಯತೆಯಿಂದ, ಶರಣಾಗತ ಭಾವನೆಯಿಂದ ಪೂಜೆಸಲ್ಲಿಸಿ ಪ್ರಾರ್ಥಿಸಿದರೆ, ಮಾಂತ್ರಿಕಾಚರಣೆಯ ಮಂತ್ರವಾದಿ ಅಂಥದೇ ಗುರಿಯನ್ನು ದಬ್ಬಾಳಿಕೆಯಿಂದ ಕ್ರೂರ ರೀತಿಯಿಂದ ಸಾಧಿಸಲು ಪ್ರಯತ್ನಿಸುತ್ತಾನೆ. ದಬ್ಬಾಳಿಕೆ. ಬಲತ್ಕಾರ ಮಂತ್ರ ವಿದ್ಯೆಯಲ್ಲಿ ಎದ್ದು ಕಾಣುವ ಅಂಶಗಳು. ಧರ್ಮಸಾಮೂಹಿಕವಾದುದಾದರೆ ಮಂತ್ರವಿದ್ಯೆ ರಹಸ್ಯ ಮಾರ್ಗ. ಮಂತ್ರವಿದ್ಯೆಗೆ ಬಲಿಯಾದ ವ್ಯಕ್ತಿ ಎಲ್ಲವನ್ನೂ ಗೋಪ್ಯವಾಗಿ ನಡೆಸಲು ಪ್ರಯತ್ನಿಸುತ್ತಾನೆ. ಮಂತ್ರ ಮಾಟಗಳು, ರಹಸ್ಯಮಾರ್ಗಗಳಾಗಿರುವಂತೆಯೇ ಹಿಂಸಾಮಾರ್ಗಗಳೂ ಕೂಡ. ಸಾಮಾನ್ಯವಾಗಿ ಬಲಿ ಇಲ್ಲಿ ಅನಿವಾರ್ಯ. ಸ್ವಂತ ಬಯಕೆಗಳನ್ನು ಈಡೇರಿಸಿಕೊಳ್ಳಬೇಕೆಂಬ ಅಭಿಲಾಷೆಯ ಜೊತೆಗೆ, ಬೇರೊಬ್ಬನ ಮೇಲೆ ಸೇಡು ತೀರಿಸಿಕೊಳ್ಳುವ ದೃಷ್ಟಿಯೇ ಮಾಟ-ಮಂತ್ರಗಳಲ್ಲಿ ಹೆಚ್ಚು. ಮಂತ್ರವಿದ್ಯೆಯನ್ನು ಒಳ್ಳೆಯ ಕಾರ್ಯಕ್ಕೂ ಬಳಸಿಕೊಳ್ಳಬಹುದಾದರೂ ಬಳಸುವವರು ಕಡಿಮೆ. ಮಾಟ-ಮಂತ್ರಗಳಿಗೆ ಜನ ಹೆಚ್ಚಾಗಿ ಹೆದರುವುದರಿಂದ, ಅದರತ್ತ ಹೋಗುವವರ ಸಂಖ್ಯೆಯೂ ಕಡಿಮೆ. ಹಾಗಾಗಿ ಶೀಘ್ರ ಗುರಿ ಸಾಧಿಸಬೇಕೆಂಬ ಮನೋವೃತ್ತಿಯವರು, ಹಿಂಸೆಯನ್ನು ಆರಾಧಿಸುವವರು ಮಾತ್ರ ಅತ್ತ ಸುಳಿಯುತ್ತಾರೆ.
ಮಂತ್ರ ಮಾಟ ಮುಂತಾದವುಗಳಿಗೆಲ್ಲ ನಂಬಿಕೆಯೇ ಮೂಲ ಆಧಾರ. ಮಂತ್ರವಾದಿಯನ್ನು ನಂಬಿ ಒಬ್ಬ ವ್ಯಕ್ತಿ ತನ್ನ ಪರಿಸ್ಥಿತಿಯನ್ನು ಅವನಿಗೆ ವಿವರಿಸಿ ಪರಿಹಾರವನ್ನು ಬೇಡುತ್ತಾನೆ. ಮಂತ್ರವಾದಿಯ ಭರವಸೆಯ ಮೇಲೆ ಆ ವ್ಯಕ್ತಿ ನಿಶ್ಚಿಂತನಾಗಿರುತ್ತಾನೆ. ಅನೇಕ ಕಡೆಗಳಲ್ಲಿ ಮಂತ್ರವಾದಿ ಎಂದರೆ ಕೆಡಕು ಮಾಡುವವನೆಂಬ ಅಭಿಪ್ರಾಯವಿದೆ. ಇದಕ್ಕೆ ಅಪವಾದವೂ ಉಂಟು. ಸೈಬೀರಿಯಾದ ಆದಿವಾಸಿಗಳಲ್ಲಿ `ಶಾಮನ್ ಎಂದು ಕರೆಯಲಾಗುವ ಮಂತ್ರವಾದಿಗೆ ಗೌರವದ ಸ್ಥಾನವಿದೆ. ಅಮೆರಿಕೆಯ ಕ್ಯಾಲಿಫೋರ್ನಿಯಾದ ಬುಡಕಟ್ಟು ಜನರಲ್ಲಿಯೂ ಮಂತ್ರವಾದಿಗಳ ಬಗ್ಗೆ ಹೆಚ್ಚಿನ ಗೌರವವಿರುವುದು ತಿಳಿದುಬರುತ್ತದೆ. ಪ್ರಪಂಚದ ಅನೇಕ ಭಾಗಗಳಲ್ಲಿಯ ಜನರಂತೆಯೇ ಕರ್ನಾಟಕದ ಅನೇಕ ಭಾಗಗಳಲ್ಲಿ ಇಂದಿಗೂ ಮಾಟ ಮಂತ್ರಗಳನ್ನು ನಂಬುವವರಿದ್ದಾರೆ. ಬೇರೆ ಬೇರೆ ಹಂತಗಳಲ್ಲಿ ಬೇರೆ ಬೇರೆ ಕಾರಣಗಳಿಗಾಗಿ ಅವುಗಳನ್ನು ಆಚರಿಸುತ್ತಾರೆ. ದೆವ್ವ ಪಿಶಾಚಿಗಳಿಗೆ ಹೆದರಿ ಅಥವಾ ಅವು ದೂರವಿರಲಿ ಎಂಬ ಕಾರಣಕ್ಕಾಗಿ ಮನೆಯ ಮುಂದಿನ ಬಾಗಿಲಿಗೆ ಮೂರು ನಾಮ ಬಳಿಯವುದಾಗಲೀ, ತೆಂಗಿನಕಾಯಿ ಮಂತ್ರಿಸಿ ಕಟ್ಟುವುದಾಗಲೀ, ಹಳೆಯ ಚಪ್ಪಲಿಗಳನ್ನು ಮನೆಯ ಹೊರಭಾಗದ ನಾಲ್ಕು ಭಾಗಗಳಿಗೆ ಕಟ್ಟುವುದಾಗಲೀ ಹಳ್ಳಿಯ ಅನೇಕ ಮನೆಗಳಲ್ಲಿ ಕಂಡುಬರುವ ದೃಶ್ಯ. ದೇವರ ಪೂಜಾರಿಗಳಲ್ಲಿಯೇ ಕೆಲವರು ಇಂಥ ಮಾಂತ್ರಿಕ ವಸ್ತುಗಳನ್ನು ಮಾಡಿಕೊಡುತ್ತಾರೆ; ಇಲ್ಲವೇ ಇದಕ್ಕಾಗಿಯೇ ಕೆಲವರಿರುವುದೂ ಉಂಟು. ಕೆಲವು ಮಾಂತ್ರಿಕರು ಎಂಥದೋ ಕಪ್ಪು ಬೊಟ್ಟನಿಟ್ಟು ಹೆಂಗಸರನ್ನು ವಶೀಕರಿಸಿ ತಮ್ಮ ಹಿಂದೆ ಬರುವಮತೆ ಮಾಡುತ್ತಾರೆ ಎಂಬ ನಂಬಿಕೆಯೂ ಇದೆ. ಈ ಬಗ್ಗೆ ಅನೇಕ ಕಥೆಗಳೇ ಹುಟ್ಟಿಕೊಂಡಿವೆ. ಶ್ರೀರಂಗಪಟ್ಟಣದ ಬಳಿಯ ಎಣ್ಣೆಹೊಳೆ ಕೊಪ್ಪಲಿನಲ್ಲಿ ಹೇಳುವ ಒಂದು ಕತೆ ಈ ರೀತಿಯಿದೆ; ಒಬ್ಬ ಭಿಕ್ಷುಕನಂತೆ ಭಿಕ್ಷೆ ಬೇಡಲು ಬಂದವನು ಭಿಕ್ಷೆ ನೀಡಲು ಬಂದ ಹೆಂಗಸಿಗೆ ಹಣೆಗೆ ಇಟ್ಟುಕೊಳ್ಳಲು ಬೂದಿಯನ್ನು ಕೊಟ್ಟನಂತೆ. ಆಕೆ ಬೂದಿಯನ್ನು ಹಣೆಗೆ ಇಟ್ಟುಕೊಳ್ಳುವಷ್ಟರಲ್ಲಿ ಇನ್ನೇನೋ ನೆನಪಾಗಿ ಒಳಗೆ ಓಡಿದಳೆಂದೂ ಹಾಗೆ ಓಡುವಾಗ ಬೂದಿಯನ್ನು ಹೊರಗೆ ಇದ್ದ ಎತ್ತಿನಗಾಡಿಯ ಮೇಲೆ ಇಟ್ಟು ಕೆಲಸದ ಗಲಾಟೆಯಲ್ಲಿ ಮರೆತು ಸುಮ್ಮನಾದಳೆಂದೂ ಕೊನೆಗೆ ಅರ್ಧರಾತ್ರಿಯಲ್ಲಿ ಎತ್ತಿನಗಾಡಿ ಎತ್ತುಗಳಿಲ್ಲದೆ ತಾನೇ ಉರುಳಿಕೊಂಡು ಹೋಗಲು ಪ್ರಾರಂಭವಾಯಿತೆಂದೂ ಆ ಸದ್ದಿಗೆ ಮನೆಯವರು ಬಂದು ನೋಡಿ ಆಶ್ಚರ್ಯಗೊಂಡರು. ಕೊನೆಗೆ ಆ ಹೆಂಗಸಿನಿಂದ ಮರೆತುಹೋಗಿದ್ದ ವಿಷಯವನ್ನು ತಿಳಿಯಿತಂತೆ. ಇದರ ಸತ್ಯಾಂಶ ಏನೇ ಇರಲಿ, ಇಂಥ ಕಥೆಗಳು ಕರ್ನಾಟಕದ ಬಹುತೇಕ ಭಾಗಗಳಲ್ಲಿ ಕೇಳಿಬರುತ್ತವೆ.
ಮಂತ್ರವಿದ್ಯೆಯ ಸೂತ್ರಗಳು
ಪ್ರಪಂಚಾದ್ಯಂತ ಕಂಡುಬರುವ ಮಂತ್ರವಿದ್ಯೆಯ ಅಧ್ಯಯನ ಆಧಾರದ ಮೇಲೆ ಪ್ರಸಿದ್ಧ ಮಾನವಶಾಸ್ತ್ರಜ್ಞ ಫ್ರೇಜರ್ ಎರಡು ಸೂತ್ರಗಳನ್ನು ರೂಪಿಸಿದ್ದಾನೆ. ವಿಶ್ವದ ಎಲ್ಲ ಭಾಗದಲ್ಲಿಯೂ ಎಲ್ಲ ಆದಿವಾಸಿ ಸಮಾಜದಲ್ಲಿಯೂ ಮಾಂತ್ರಿಕ ವಿದ್ಯೆ ಈ ಎರಡು ಸೂತ್ರಗಳ ಆಧಾರದ ಮೇಲೆ ನಡೆಯುವಂಥದು. ಕಾರಣದಂತೆ ಪರಿಣಾಮ (ಲೈಕ್ ಪ್ರಡ್ಯೂಸಸ್ ಲೈಕ್). ಒಮ್ಮೆ ತಟ್ಟಿದ ಸೋಂಕು ಬಿಟ್ಟೋಡದ ಸೋಂಕು (ಒನ್ಸ್ ಕಾಂಟ್ಯಾಕ್ಟ್ ಆಲ್‍ವೇಸ್ ಇನ್ ಕಾಂಟ್ಯಾಕ್ಟ್)-ಇವೇ ಆ ಎರಡು ಸೂತ್ರಗಳು.
ಮೊದಲನೆಯ ಸೂತ್ರವನ್ನು `ಸಾದೃಶ್ಯತೆಯ ನಿಯಮ ಎಂದೂ ಇದಕ್ಕೆ ಸಂಬಂಧಪಟ್ಟ ಮಂತ್ರವಿದ್ಯೆಯನ್ನು `ಅನುಕರಣ ಮಂತ್ರವಿದ್ಯೆ ಎಂದೂ ಕರೆಯಲಾಗಿದೆ. ಇದು `ಬಾಲನಾಗಮ್ಮನ ಕಥೆಯಲ್ಲಿ ಬರುವ ಮಾಯಾಮರಾಟಿಯ ಪ್ರಸಂಗವನ್ನು ನೆನಪಿಗೆ ತರುವಂಥದು. ಮಾಯಾ ಮರಾಟಿಯ ಜೀವ ಏಳು ಸಮುದ್ರದಾಚೆ, ಯಾವುದೋ ಒಂದು ದೊಡ್ಡ ಮರದ ಮೇಲಿರುವ ಪಕ್ಷಿಯಲ್ಲಿದೆ. ಆ ಪಕ್ಷಿಯ ಶರೀರದ ಒಂದೊಂದು ಭಾಗವನ್ನು ಊನವಾಗಿಸಿದಂತೆ. ಮಾಯಾಮರಾಟಿಯ ಶರೀರದ ಭಾಗಗಳೂ ಊನವಾಗುತ್ತವೆ. ಕೊನೆಗೆ ಆ ಪಕ್ಷಿಯಪ್ರಾಣದೊಂದಿಗೆ ಆತನ ಪ್ರಾಣವೂ ಹೋಗುತ್ತದೆ. ಇದು ಒಂದು ಕಾಲ್ಪನಿಕ ಕಥೆಯೆನಿಸಿದರೂ ಸಾದ್ಯಶ್ಯತೆಯ ಅಥವಾ ಅನುಕರಣೆಯ ಮಂತ್ರವಿದ್ಯೆಯಲ್ಲಿ ಇದರ ಕೆಲವೊಂದು ಅಂಶಗಳನ್ನು ಕಾಣುತ್ತೇವೆ. ತನಗಾಗದವನೊಬ್ಬನ ಮೇಲೆ ಸೇಡುತೀರಿಸಿಕೊಳ್ಳಲು ಮಂತ್ರವಾದಿಯ ಬಳಿ ಹೋದಾಗ, ಆ ಮಂತ್ರವಾದಿ ಸೇಡಿಗೊಳಗಾದ ವ್ಯಕ್ತಿಯನ್ನು ಹೋಲುವ ಗೊಂಬೆಯನ್ನು ಮರದಿಂದಲೋ ಅಥವಾ ಮತ್ತಾವುದೋ ವಸ್ತುವಿನಿಂದಲೋ ಮಾಡಿ ಅದಕ್ಕೆ ತನ್ನ ಮಂತ್ರಶಕ್ತಿಯಿಂದ ಜೀವಕಳೆ ಬರುವಂತೆ ಮಾಡುತ್ತಾನೆ. ಅನಂತರ ತನಗೆ ತೋರಿದ ರೀತಿಯಲ್ಲಿ ಆ ಮೂರ್ತಿಗೆ ಹಿಂಸೆ ಕೊಡಲು ಪ್ರಾರಂಭಿಸುತ್ತಾನೆ. ಅದರ ಕೈಕಾಲು ಮುರಿಯುವುದೋ, ಶರೀರದ ನಾನಾ ಭಾಗಗಳಿಗೆ ಮೊಳೆ ಚುಚ್ಚುವುದೋ, ಇಲ್ಲ ಬೆಂಕಿಯಲ್ಲಿ ಸುಡುವುದೋ-ಹೀಗೆ ನಾನಾ ರೀತಿಯಲ್ಲಿ ಹಿಂಸಿಸುತ್ತಾನೆ. ಹೀಗೆ ಮಾಡುವುದು ಆ ಹಿಂಸೆಯೆಲ್ಲವೂ ಉದ್ದೇಶಿತ ವ್ಯಕ್ತಿಗೆ ತಾಗಲಿ ಎಂಬ ಉದ್ದೇಶದಿಂದ. ಮಾಟಕ್ಕೆ ಗುರಿಯಾದ ವ್ಯಕ್ತಿ ನೋವನ್ನೋ ಸಾವನ್ನೋ ಹೊಂದುತ್ತಾನೆ. ಅಲ್ಲಿಗೆ ಮಾಟ ಮಾಡಿಸುವವನ ಉದ್ದೇಶ ಸಾರ್ಥಕವಾದಂತೆ.
ಸಾದೃಶ್ಯತೆಯ ನಿಯಮದ ಮೇಲೆ ನಡೆಯುವ ಈ ಅನುಕರಣ ಮಂತ್ರವಿದ್ಯೆ. ಅನೇಕ ಸಂದರ್ಭದಲ್ಲಿ ಯಶಸ್ವಿಯಾದ ನಿದರ್ಶನಗಳೂ ಇವೆ. ಈ ಕ್ಷೇತ್ರದಲ್ಲಿ ಸಾಕಷ್ಟು ಕೆಲಸಮಾಡಿರುವ ವಾಲ್ಟರ್ ಬಿ.ಕ್ಯಾನೆನ್ ಎಂಬ ವಿದ್ವಾಂಸ ಇದರ ಯಶಸ್ಸಿಗೆ ಇರಬಹುದಾದ ಕಾರಣವನ್ನು ಗುರುತಿಸಿ ನೀಡಿರುವ ವಿವರಣೆ ಸಮರ್ಪಕವಾಗಿರುವಂತೆ ತೋರುತ್ತದೆ. ಜನರಿಗೆ ಮಾಟ-ಮಂತ್ರಗಳ ಬಗೆಗಿರುವ ದೃಢವಾದ ನಂಬಿಕೆ, ಅತಿಯಾದ ಭಯ ಈ ಮಾನಸಿಕ ಭಾವನೆಗಳು ಮಾಟ-ಮಂತ್ರದ ಯಶಸ್ಸಿಗೆ ಕಾರಣ ಎಂಬುದು ಅವನ ಅಭಿಪ್ರಾಯ. ತನ್ನ ಮೇಲೆ ಮಾಟ-ಮಂತ್ರದ ಪ್ರಯೋಗವಾಗಿರಬೇಕೆಂದು ಭ್ರಮಿಸಿ ಭಯಪಟ್ಟ ವ್ಯಕ್ತಿ ಅದೇ ಗುಂಗಿನಲ್ಲಿ ಚಿಂತೆಗೆ ಒಳಗಾಗುತ್ತಾನೆ. ಮಾನಸಿಕ ನೆಮ್ಮದಿಯನ್ನು ಕಳೆದುಕೊಂಡು ಆತ ಊಟ ನಿದ್ರೆಗಳನ್ನು ತೊರೆದು ಕ್ಷೀಣಿಸತೊಡಗುತ್ತಾನೆ. ಅದೇ ಸ್ಥಿತಿ ಮುಂದುವರಿದರೆ ಅದು ಆತನ ಸಾವಿಗೂ ಕಾರಣವಾಗಬಹುದು. ಹಾಗಾಗಿ ಮಾಟ-ಮಂತ್ರದ ಶಕ್ತಿಗಿಂತ ಅದರಿಂದ ಉಂಟಾದ ಭಯ ಆ ವ್ಯಕ್ತಿಯ ಅವಸಾನಕ್ಕೆ ಕಾರಣವಾಗಬಹುದು.
ಸಾದೃಶ್ಯತೆಯ ಮೇಲಿನ ಈ ಅನುಕರಣ ಮಂತ್ರವಿದ್ಯೆಯನ್ನು ಶತ್ರುನಾಶಕ್ಕಷ್ಟೇ ಅಲ್ಲದೆ, ಕೆಲವು ಒಳ್ಳೆಯ ಕಾರ್ಯಕ್ಕೂ ಬಳಸಿಕೊಂಡಿರುವ ನಿದರ್ಶನಗಳಿವೆ. ಆದಿವಾಸಿಗಳು ತಮ್ಮ ಪರಿಸರದ ಸುತ್ತಮುತ್ತ ನಡೆಯುತ್ತಿದ್ದ ಘಟನೆಗಳ ಬಗೆಗೆ ಭಾವಿಸಿಕೊಂಡ ರೀತಿ ಇಂಥ ಚಟುವಟಿಕೆಗಳಿಗೆ ಮುಖ್ಯ ಕಾರಣ ಎನಿಸುತ್ತದೆ. ಮಳೆ ಬರುವುದಕ್ಕೆ ಮುನ್ನ ಗುಡುಗುವ ಗುಡುಗಿನ ಶಬ್ದವೇ ಮಳೆಗೆ ಕಾರಣವೆಂದು ಭಾವಿಸಿ ಮಳೆ ಬಾರದಿದ್ದಾಗ ಅಥವಾ ತಮಗೆ ಮಳೆ ಬೇಕೆನಿಸಿದಾಗ ದೊಡ್ಡ ದೊಡ್ಡ ಬಂಡೆಗಳನ್ನು ಗುಡ್ಡದ ಮೇಲಿನಿಂದ ಕೆಳಕ್ಕೆ ಉರುಳಿಸುವುದರ ಮೂಲಕ ಅಂಥ ಶಬ್ದವನ್ನು ಉಂಟು ಮಾಡುತ್ತಿದ್ದರು. ಗುಡುಗಿನಂಥ ಆ ಬಂಡೆಗಳ ಶಬ್ದಕ್ಕೆ ಮಳೆ ಶಬ್ದವನ್ನು ಉಂಟು ಮಾಡುತ್ತಿದ್ದರು. ಗುಡುಗಿನಂಥ ಆ ಬಂಡೆಳ ಶಬ್ದಕ್ಕೆ ಮಳೆ ಬರುತ್ತದೆಯೆಂಬುದು ಅವರ ನಂಬಿಕೆಯಾಗಿತ್ತು. ಛೋಟಾ ನಾಗಪುರದ ಆದಿವಾಸಿ ಜನಗಳಲ್ಲಿ ಈ ನಂಬಿಕೆಯಿತ್ತು. ಕರ್ನಾಟಕದಲ್ಲಿ ಪ್ರಚಲಿತವಿರುವ `ಕೊಂತಿಪೂಜೆ ಯಾಗಲಿ, `ಮಳೆ ದೇವರು ಆಚರಣೆಯಾಗಲಿ ಇದೇ ಕಾರಣಕ್ಕಾಗಿ ಹುಟ್ಟಿಕೊಂಡಂಥವು.
ಇದರಂತೆಯೇ ಬೇಗ ಗರ್ಭಿಣಿಯರಾಗಲಿ ಎಂಬ ಕಾರಣದಿಂದ ಮಕ್ಕಳಾಗದ ಹೆಂಗಸರಿಗೆ ಮಗುವನ್ನೇ ಹೋಲುವ ಗೊಂಬೆಗಳನ್ನು ಮಾಡಿಕೊಡುವ ಪದ್ಧತಿ ಎಸ್ಕಿಮೋ ಜನರಲ್ಲಿ ಇತ್ತೆಂಬುದು ಗಮನಾರ್ಹ. ಅವರು ಅದನ್ನು ಮಾಟಮಂತ್ರದ ಹೆಸರಿನಲ್ಲಿ ಕರೆದರೂ ವಾಸ್ತವಿಕ ಸಂಗತಿಯೇ ಬೇರೆ. ಮನಶ್ಯಾಸ್ತ್ರದ ಹಿನ್ನಲೆಯಲ್ಲಿ ಮುಖ್ಯವಾಗಿ ಇದನ್ನು ಗಮನಿಸಲಾಗುತ್ತದೆ. ಹೀಗೆ ಗೊಂಬೆಯನ್ನು ಬಂಜೆಯರಿಗೆ ಕೊಡುವುದರಿಂದ ಅವರಲ್ಲಿ ಅದಮ್ಯವಾಗಿ ಅಡಗಿರುವ ತಾಯ್ತನದ ಹಂಬಲ ಪ್ರಚೋದನೆಗೊಂಡು ಗರ್ಭಧಾರಣೆಗೆ ಕಾರಣವಾಗಬಹುದೆಂಬುದು. ಆದಿವಾಸಿಗಳಲ್ಲಿ ಕೆಲವರು ಮೀನು ಬೇಟೆಗೆ ಹೋಗುವ ಮೊದಲು ಮೀನು ಬಲೆಯನ್ನು ತಾವೇ ಮೈಗೆ ಸುತ್ತಿಕೊಂಡು ಹೊರಳಾಡುತ್ತಿದ್ದರು. ಇದರ ಉದ್ದೇಶ ಮೀನುಗಳು ಬಲೆಗೆ ಬೇಗ ಬೀಳಲಿ, ಬೇಟೆ ಯಶಸ್ವಿಯಾಗಲಿ ಎಂಬುದೇ ಆಗಿದೆ. ಇಂಥ ಅನೇಕ ವಿಚಿತ್ರ ಆಚರಣೆಗಳು ಪ್ರಪಂಚಾದ್ಯಂತ ಇರುವುದನ್ನು ಕಾಣಬಹುದು.